Užička izložba u Novom Sadu - Radio Luna\nPočetna Slobodno vreme Kultura Užička izložba u Novom Sadu\n– Izložba se bavi životom i delom ruskog pisca Sergeja Dovlatova (1941-1990) koji danas predstavlja vrh ruske književnosti i deo je kanona, a čiji život simbolički reprezentuje istorijski period u kome je živeo, naveli su u januaru iz Ustanove Kultura Bajina Bašta podsetivši da Dovaltova moderna kritika označava kao savremenog Čehova(Foto promo)\nU Novom Sadu će večeras otvoriti izložbu Zona Dovlatov koju su pripremili članovi čitalačkog kluba Užičke gimnazije u saradnji sa Užičkom književnom republikom i Narodnim bibliotekom Užice.\nIzložba je posvećena životu i delu ruskog pisca Sergeja Dovlatova.\n– Izložbu su naši sugrađani mogli da vide od decembra 2019. do marta 2020. godine, a potom je izložba, uprkos epidemiološkim uslovima, gostovala u Vranju i Bajinoj Bašti, podsetili su iz Info tima Užičke književne republike i čitalačkog kluba Užičke gimnazije napomenuvši da su izložbu sproveli uz podršku Grada Užica.\nIzložba u Digitalnom omladinskom centru Gradske biblioteke u Novom Sadu biće otvorena u 18 časova.\nDanas Svetski dan knjige, citati u Užičkoj gimnaziji\nIlustracija za plakat :rad ilustratora Dobrosava Boba Živkovića\nNa današnji dan se obeležava Svetski dan knjige i autorskih prava, prema odluci Organizacije Ujedinjenih nacija za obrazovanje, nauku i kulturu iz 1995. godine.\nFoto Narodna biblioteka Užice\nPovodom Svetskog dana knjige, učenici Užičke gimnazije danas će na zidovima hodnika škole ispisati citate izabrane iz knjiga koje čitaju i preporučuju, a koje nisu deo školske lektire.\n– Ova neformalna izložba rezultat je želje da se o knjigama razgovara i da se čuje generacijski glas, istakli su iz Užičke književne republike i čitalačkog kluba Užičke gimnazije najavljujući da bi festival Na pola puta mogao da bude održan krajem oktobra.


Tole već zna ko je novi predsednik Partizana?! - Sportske.net\nTole već zna ko je novi predsednik Partizana?!\nPredsednik Fudbalskog saveza Srbije nehotice je izneo pojedine detalje vezane za promene unutar FK Partizan dok je na vezi čekao novinar dnevnog lista "Informer". Karadžić pominjao povratak u Partizan i ko bi mogao da nasledi Dragana Đurića.\nAko je verovati priči koju je kao udarnu u utorak preneo dnevni list "Informer", predsednik FSS Tomislav Karadžić dozvolio je sebi da pored "otvorene veze" uživo razgovara o tome šta se može očekivati od predstojećih izbora u FK Partizan.\nPomenuti izvor tvrdi da je novinar želeo izjavu predsednika Karadžića ali da je došlo do nehotičnog prisluškivanja kada je prvi čovek FSS umesto da odbije poziv isti nesvesno prihvatio i ostavio telefon na stolu.\nZa vreme dok je "veza bila otvorena" Tomislav Karadžić je razgovarao sa osobom koju je oslovljavao sa Mitar a vezano za predstojeće izbore u FK Partizan.\n"Ne vredi, bre, u tom klubu nema para. Ova Uprava ne može da nađe novac. Ja se čujem s Miletom (potpredsednikom Partizana Jovičićem, prim. aut) skoro svako veče, on ne može finansijski da podigne klub" rekao je Karadžić.\nGovoreći u nadolazećoj izbornoj Skupštini u FK Partizan Karadžić je otkrio da postoji izvesni gospodin Popović koji bi kao Đurićev naslednik mogao da unese u klub 5 miliona evra.\n"Mile je Ružićev kandidat, ali ćemo pokušati sve da dogovorimo sa Vučićem. Trebalo bi da idem s njim na kafu. Bilo bi dobro kada bi Popović ušao tamo. On bi mogao da donese 5.000.000 evra u klub. Mi ćemo ti pomoći, klub će stati uz tebe, da ne bude promena u narednih godinu dana. Terzić je praktično sam, Kokeza se povukao i ne upliće se mnogo" navodno je rekao Karadžić.\nNije izostala ni priča oko eventualnog Karadžićevog povratka u Partizan što je on u pomenutom razgovoru kategorički odbio.\n"Meni su navijači tražili da se vratim u Partizan, ali ja sam im rekao da mi ne pada na pamet. To ne dolazi u obzir!" kazao je Karadžić.\nDnevni list "Informer" tvrdi da ima saznanja o tome da je "misteriozni gospodin Popović" zapravo jedan od članova UO FK Partizan Zoran Popović.\nRadi se o privredniku koji poseduje firmu za izvoz stoke u Rusiju. Što se tiče osobe oslovljavane sa Mitar, navodno je reč o Mitru Nikoliću, dugogodišnjem prijatelju Tomislava Karadžića koji je učestvovao u izgradnji "srpske kuće fudbala" u Staroj Pazovi.


Šef Misije UN na Kosovu (Unmik) Zahir Tanin je na video sednici Saveta bezbednosti UN pohvalio Beograd i Prištinu za nastavak pregovaračkog procesa i pozvao ih da vode konstruktivan proces dijaloga, uprkos izazovima i različitim gledištima.\nZahir Tanin (Foto Kim arhiva)\nTokom razmatranja novog šestomesečnog izveštaja generalnog sekretara UN Antonija Gutereša o radu Unmika, Tanin je rekao da nedavni sastanci predstavnika Beograda i Prištine u Briselu i Vašingtonu "pokazuju potencijal za napredak u daljem rešavanju teških pitanja kad su međunarodni resursi udruženi sa liderstvom na terenu".\n"Pojedine reakcije javnosti na Kosovu u vezi sa junskim objavljivanjem optužnica bile su zabrinjavajuće, uključujući pokušaje da se dovede u pitanje legitimitet Specijalizovanih veća i tvrdnje da je njegov rad politički motivisan. Nažalost, pojedini politički lideri nisu uvek pomagali da ova lažna kazivanja budu ispravljena", rekao je šef Unmika.\nTanin je podsetio da je Tači, aktuelni predsednik Kosova, najavio da će se povući sa mesta šefa države ako optužnica protiv njega bude potvrđena.\nŠef Unmika je rekao i da se Kosovo u prethodnih sedam meseci suočilo sa "višestrukim izazovima", počevši od krize izazvane pandemijom korona virusa.\nMeđusobne optužbe predstavnika Srbije i Kosova\nMinistar spoljnih poslova Srbije, Ivica Dačić, upozorio je na odbijanje prištinskih vlasti da sprovedu Briselski sporazum i formiraju Zajednicu srpskih opština. Dačić je naglasio da Prištini nedostaje politička volja da sprovede dogovore, naglašavajući snažnu privrženost Srbije pronalaženju održivog rešenja.\nGovoreći o radu Specijalnog suda za zločine OVK, Dačić je upozorio da Priština godinama pokušava da ograniči delovanje tog tribunala, ili da ga čak ukine.\nMinistarka spoljnih poslova Kosova Melisa Haradinaj optužila je Beograd da opstruiše prijem Kosova u međunarodne organizacije, uključujući Interpol. Ogovarajući na tvrdnje Dačića da kosovske vlasti ne sprovode dogovore, rekla je da ni Beograd ne sprovodi sporazume. Haradinaj je optužila Srbiju "da ne priznaje krivicu za prošle sukobe.\nA ruski ambasador pri UN Vasilij Nebenzja oštro je upozorio predstavnicu ministarstva spoljnih poslova Kosova Melisu Haradinaj da će biti isključena sa narednog sastanka ukoliko budu prikazivani kosovski simboli. Dok je Velika Britanija još jednom zatražila da se preispita uloga misije UN na Kosovu.\n01.12.2020 U opštini Gračanica deset novoobolelih (324)\n01.12.2020 Darku Tasiću smanjena kazna zatvora na 11 godina (278)


Epson na Grafima sajmu – inkjet estetika\nSvet kompjutera\t| 26. 9. 2019.\nKompanija Epson danas je u Beogradu prikazala najnovije proizvode iz domena štampe i demonstrirala na nesvakidašnji način upotrebu inkjet tehnologije pri izradi svakodnevnih predmeta. U saradnji sa grafičkom dizajnerkom, Ivanom Radenković Baćković, Epson je ovogodišnji nastup na međunarodnom sajmu grafičke, papirne i kreativne industrije učinio jedinstvenim uz pomoć najnovijih modela štampača i projektora. Pomoću inkjet štampača ceo štand kompanije je pretvoren u stan opremljen od poda do plafona predmetima i dekoracijom koja je štampana na izloženim modelima, uz jasnu poruku kako trenutni portfolio Epson proizvoda može odgovoriti na najrazličitije zahteve u produkciji, od kreiranja unikata za potrebe startapova, do štampe velikog obima u industrijskom okruženju.\nIvana je upotrebom modela poput SureColor SC-S60610 signage štampača velikog formata, kreirala kuhinju koju krasi unikatni dizajn prednjih panela i izradila ostale elemente na štandu koji zahtevaju ovakav tip štampe. Pored toga, zahvaljujući modelu SureColor SC-F9300, štampaču za sublimaciju boja namenjenom štampi na tekstilu, Ivana je kreirala jedinstvene komade nameštaja, zavesa, tapeta, lustera i drugih dekorativnih elemenata. Za štampu na majicama, cegerima, jastucima, torbama i dugim tekstilnim proizvodima korišćen je SureColor SC-F2100, DTG štampač kompanije Epson koji takođe podržava i štampu na poliesteru.\n„Kao grafički dizajner jako često nailazim na problem izrade unikatnih komada u malim količinama koji zadovoljavaju visok kvalitet kakav se očekuje. Zahvaljujući partnerstvu sa Epsonom i pristupu najnovijim tehnologijama štampe koji mi je to partnerstvo omogućilo, imala sam priliku da neke od mojih kreacija oživim na nivou kvaliteta koji je do skoro bio nedostižan u tako kratkom roku”, izjavila je Ivana Radenković Baćković, grafički dizajner.\n„Ove godine na Grafimi donosimo nekoliko noviteta u nekoliko segmenata štampe. Kada je u pitanju signage možemo izdvojiti L seriju sa kojom odgovaramo zahtevima korisnika koji imaju potrebu za velikim obimom štampe. U tekstil segmentu donosimo novi model SC-F6300 sa rešenjem za veliki obim štampe jedinicom, a prezentujemo i DTG rešenje za štampanje na poliesteru, kao i model SC-F500 koji je prvo desktop rešenje namenjeno za produkciju poklona i promotivnih predmeta. Takođe, kada su u pitanu CAD i GIS tržišta imamo promociju modela 5400M sa integrisanim skenerom. Kada se radi o Color Label segmentu, paralelino sa sajmom Label Expo u Briselu donosimo evropsku premijeru najnovijih modela iz F6000/6500 serije”, izjavio je Marko Đurić, business account menadžer za balkansku regiju za LFP i BS uređaje u kompaniji Epson.\nBeogradski sajam Epson Grafima


Sajt na adresi www.tekijanka.com (u daljem tekstu: Sajt) vlasništvo je kompanije Tekijanka d.o.o, sa sedištem na adresi Đerdapska 12, 19325 Tekija, Matični broj 07416695 (u daljem tekstu: Tekijanka). Korišćenjem ovog Sajta pristajete na uslove i pravila koji slede.\nOvi Uslovi korišćenja zajedno sa našom Politikom privatnosti čine Ugovor koji se primenjuje na Vas. Pristupom ili korišćenjem Sajta pravno ste obavezani ovim Ugovorom. Ukoliko pronađete bilo šta u ovom tekstu sa čim se ne slažete, molimo Vas da prestanete da koristite Sajt.\nTekijanka zadržava pravo da u bilo kom trenutku izmeni Uslove korišćenja unošenjem izmena u ovaj tekst. Predlažemo da s vremena na vreme posetite ovu internet stranicu i proverite da li su se Uslovi možda promenili od vaše poslednje posete.\nSajt polaže autorska prava na sve svoje sadržaje: tekstove, fotografije, multimedijalne sadržaje, baze podataka i programski kôd (u daljem tekstu: Sadržaj). Sadržaj predstavlja zaštićeno autorsko pravo koje pripada Sajtu ili je u vlasništvu trećih lica koje su prenele pravo korišćenja istih.\nSadržaj sa ovog sajta ne možete da menjate na bilo koji način, odnosno da ga reprodukujete, javno prikazujete ili distribuirate, odnosno na drugi način koristite u javne ili komercijalne svrhe, bez naše pismene dozvole. Tekijanka štiti svoja autorska prava, prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nUkoliko drugi sajtovi, uz našu pismenu dozvolu, prenose sadržaj objavljen na Sajtu, u obavezi su da nedvosmisleno i na vidnom mestu označe sajt www.tekijanka.com kao izvor sadržaja. Ako se sadržaj sa Sajta prenosi na drugi digitalni medij, taj sadržaj se mora referisati na tačnu internet adresu (link) na Sajtu.\nDozvoljeno je objavljivanje materijala sa našeg Sajta na društvenim mrežama, uz obavezno isticanje izvora, kao što je dozvoljeno i posetiocima Sajta da preuzimaju materijale sa Sajta u lične i nekomercijalne svrhe.\nNije dozvoljena upotreba našeg poslovnog imena, Žiga i logoa osim u saglasnosti sa zakonom, ovim Uslovima korišćenja i Politikom privatnosti.\nUredništvo Sajta ulaže maksimalne napore da objavljeni podaci budu tačni i ažurni, ali ne može da preuzme odgovornost za eventualne greške nastale prilikom unosa. Tekijanka ne garantuje za tačnost ili potpunost podataka, tako da korisnici Sajta koriste njegov Sadržaj na sopstvenu odgovornost. Tekijanka može da izvrši promene na Sajtu u bilo kom trenutku, bez prethodnog obaveštenja.\nSajt sadrži linkove ka drugim sajtovima, ali Tekijanka ni na koji način ne odgovara za sadržaj i tačnost informacija na tim sajtovima. Svaki od tih sajtova ima svoje uslove korišćenja i politiku privatnosti, koji se mogu značajno razlikovati od ovih koji se primenjuju na našem Sajtu. Mi nemamo kontrolu nad tim sajtovima i ne snosimo bilo kakvu odgovornost, kako za dostupnost tih sajtova, tako ni za uslove korišćenja i politiku postupanja sa podacima o ličnosti koji se primenjuju na njihove posetioce i korisnike.\n4. Korišćenje Sajta\nKada koristite naš Sajt nije dozvoljeno da:\nDajete netačne informacije koje se tiču ličnih podataka prilikom popunjavanja kontakt formi na stranicama Prijava za karticu ili Prijava za posao\nAko prekršite bilo koji od ovih Uslova mi Vas možemo sprečiti da koristite Sajt na stalnom ili privremenom nivou. Možemo preduzeti i druge mere, uključujući ali ne ograničavajući se na to da Vas prijavimo nadležnim državnim organima, pošaljemo upozorenje ili podnesemo tužbu.\n5. Rešavanja sporova\nU slučaju eventualnog spora proisteklog iz ovog Ugovora biće nadležan Osnovni sud u Negotinu, Sudska jedinica u Kladovu.\nOvi uslovi korišćenja važe od 1. oktobra 2021. godine.


NIKOLIĆ SA AMBASADOROM TURSKE: Uprkos povremenim nesuglasicama, negujemo dobre odnose! | Najnovije vesti - Srbija danas\n27.10.2016. • 11:54 Tanjug\nPredsednik Srbije Tomislav Nikolić danas je, u razgovoru sa odlazećim ambasadorom Turske, Mehmetom Kemalom Bozajem, rekao da Srbija i Turska imaju dobre, prijateljske i čvrste odnose, uprkos povremenim nesuglasicama i drugačijim viđenjima pojedinih dešavanja.\nNikolić je naveo da su naše dve zemlje u poslednjih nekoliko godina znatno intenzivirale ekonomsku saradnju, što je ocenio kao jako dobro, ali i da još postoje brojne oblasti u kojima naša saradnja nije ostvarena u punom kapacitetu i na čemu treba više raditi u narednom periodu, saopštila je Služba za saradnju sa medijima predsednika Republike.\nSrbija je potpuno otvorena za investicije turskih kompanija i tu se ništa neće promeniti ni ubuduće, rekao je predsednik Nikolić.\nAmbasador Bozaj je istakao da je broj turskih kompanija koje posluju u Srbiji u poslednjih par godina utrostručen, i sada je reč o 91 turskoj firmi koja radi u našoj zemlji.\nOn je istakao zadovoljstvo zbog toga što je ostvarena jako uspešna komunikacija i dobra saradnja između državnih organa Srbije i Turske. Ambasador Bozaj je zamolio da novo porodilište u Novom Pazaru, koje je zajednička investicija Fondacije "Dragica Nikolić" i TIKA-e, otvore supruge dvojice predsednika.\nAmbasador Turske je zahvalio predsedniku Nikoliću na saradnji i pomoći, istakavši da je političko iskustvo predsednika Srbije izuzetno važno za dobrobit celog regiona, navedeno je u saopštenju.\nSrbija Turska Tomislav Nikolić\nDRECUN: Iza Prištine stoje moćne članice EU


Emmezeta Chic fotelja (78x79x103cm) cena, cene Srbija, prodaja Beograd Novi Sad Niš\nEmmezeta Chic fotelja (78x79x103cm) cene\nTrenutno nemamo slike za Emmezeta Chic fotelja (78x79x103cm)\nEPonuda nije internet prodavnica već Vam omogućava da brzo i lako nađete Emmezeta Chic fotelja (78x79x103cm) po najjeftinijoj ceni. Naš cilj je da kupci budu što bolje informisani o ponudi Emmezeta Chic fotelja (78x79x103cm) na tržištu Srbije. Vrlo lako nalazite željeni proizvod za kategoriju Fotelje cene, ne morate da lutate od sajta do sajta za Emmezeta Fotelje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Emmezeta Chic fotelja (78x79x103cm) sa PRODAVCEM. EPonuda ne može da garantuje potpunu tačnost specifikacije i slika za Emmezeta Chic fotelja (78x79x103cm). Pre kupovine, podatke za Emmezeta Chic fotelja (78x79x103cm) proverite na sajtu PROIZVOĐAČA.


Albanski predsednik Edi Rama prošle nedelje je nonšalantno predložio “ujedinjenje” Kosova i Albanije, za šta je dobio podršku Prištine, ćutanje Brisela i očekivano oštru reakciju Beograda.\nLako se i brzo u kovitlacu dnevne politike zaboravilo da je i u aprilu prošle godine dvojac bez kormilara Rama-Tači izveo velikoalbansku diverziju, gotovo identičnu onoj koju su demonstrirali pre nekoliko dana. Predsednik Albanije je tada rekao da je prirodno da svi teže većoj uniji (misleći na EU), a da ako ona izostane, manji savezi (misleći na Kosovo) nisu isključeni. Isto je ponovio i predsednik Kosova samo dan kasnije.\nZašto se revitalizuje ova nacionalistička ideja, koji su njeni dometi i zbog čega Brisel ćuti?\nAleksandar Popov, direktor Centra za regionalizam, “čita” ovaj velikoalbanski incident kao “probni balon” kojima su političari u regionu skloni. Ipak, upozorava:\n- Pre oko godinu dana u časopisu “Forin afers”, Timoti Les, bivši službenik Britanske vlade, rekao je da bi jedino rešenje za region bile Velika Srbija, Velika Hrvatska i Velika Albanija. Taj tekst izazvao je veliku pažnju, ali mi znamo da se takva prekrajanja granica i razmene teritorije mogu desiti samo posle rata.\nSa Popovom se slaže i Dragan Đukanović iz Centra za spolju politiku. On podseća da su SAD jasno stavile do znanja šta misle o prekrajanju granica kada su se negativno izjasnile o podeli Kosova.\nU SUSRET DOGOVORU\nĐukanović primećuje da Priština u susret rešavanju kosovskog pitanja u pregovorima sa Srbijom iznosi “maksimalističke zahteve” kako bi pojačala svoju pregovaračku poziciju.\n- Međunarodna konstelacija odnosa tako nešto neće dozvoliti. Još je Kontakt grupa, koja je određivala okvire funkcionisanja Kosova, 2005. godine isključila njegovo pripajanje bilo kojoj državi. Ovo je, smatram, samo podgrevanje albanskog programa na kojem je Edi Rama i došao na vlast - kaže Đukanović.\nNije slučajno da nacionalističke izjave stižu u godini u kojoj se predviđa potpisivanje sporazuma Beograda i Prištine, smatra i Aleksandar Popov. On, ipak, ne odbacuje tako lako “razmenu teritorija”.\n- S tim u vezi, sve se češće govori i o podeli Kosova, i to čak i iz centara na Zapadu, videćemno koliko je to realno. Ipak, sama ideja o stvaranju Velike Albanije nije realna i namenjena je domaćoj političkoj upotrebi u Albaniji i na Kosovu. U ovom trenutku je previše karata na stolu, imamo isuviše nestabilnosti u regionu - zaključuje Popov.\nBilo da su u pitanju pusti snovi izazvani nacionalnom frustracijom - kakvih ima i u Srbiji - ili priča za domaću upotrebu, fakat je da Kosovo nije ni na mapi evropskih integracija (prema Strategiji za Zapadni Balkan Evropske unije), pa bi ovakve izjave mogle biti isprovocirane i osećajem zanemarenosti albanskih lidera.\nIpak, oštrija reakcija EU je izostala ovoga puta.\n- Ne bih se složio, rečeno je da Albanija sigurno ne doprinosi dobrosusedskim odnosima... Nezavisno od te izjave, takav scenario očigledno nema podršku EU, koja u godini normalizacije odnosa Beograda i Prištine pre svega želi stabilnost u regionu - zaključuje Đukanović.\nRAMA sad tvrdi da ga nisu razumeli\nAlbanski premijer Edi Rama kaže da je njegova ranija izjava, da bi Albanija i Kosovo trebalo da imaju istog predsednika, izvučena iz konteksta, ali i da nema nameru nikoga da smiruje i da „ako je neko zabrinut neka brine”.\n- Reakcija EU u vezi sa tim bila je normalna i u skladu sa njenom politikom. To nije bilo ništa do čista imaginacija - rekao je Rama za lokalnu televiziju, a prenela je agencija ATA. Albanski premijer izneo je u nedelju, na svečanoj sednici kosovske skupštine povodom desete godišnjice od jednostranog proglašenja nezavisnosti, ideju o zajedničkoj spoljnoj i bezbednosnoj politici Albanije i Kosova, kao i o izboru jednog predsednika.


Zna se da je svaki porođaj poseban čin, ali novogodišnji je zaista najposebniji. Mamama je omogućeno nešto duže druženje, hrana je svečanija, a dobija se i desert. Atmosfera u porođajnoj sali je radna i paradna - te noći svi su veseli, pa tako i osoblje. Posete uglavnom nisu dozvoljene, ali za novogodišnju noć, tate se možda nekako i provuku uz dozvolu, kako bi videli svoju supugu koja se porodila ili još uvek čeka na porođaj. Uvek se nađe i poneki poklončić za mame od raznih sponzora i dobrotvora… Sadržaj i veličina paketa se razlikuju od porodilišta do porodilišta.


Izvoz u Indiju razvojna šansa za srpske kompanije | Gde Investirati\nPredsednik Vlade Srbije je istakao da bi bilo veoma važno raditi na uzajamnoj promociji Srbije i Indije, kao turističkih destinacija.\nOvo će biti novi zamah u našoj saradnji, naročito u oblasti poljoprivrede, rekao je glavni ministar Fadnavis i naglasio da je izvoz poljoprivrednih proizvoda iz Srbije u Indiju velika mogućnost za srpske kompanije.\nDvojica sagovornika su dogovorila formiranje zajedničkih timova, koji će istražiti sve mogućnosti saradnje Srbije i Maharastre, desete najmnogoljudnije države na svetu.\nPremijer Vučić je pozvao glavnog ministra Fadnavisa da sa delegacijom indijskih privrednika poseti Srbiju.\nAleksandar Vučić i Narendra Modi (Foto:Danas.rs)\nSrbija most ka Evropi za indijske investitore\nVučić se danas sastao i sa predstavnicima indijskih kompanija koje su zainteresovane za ulaganja u Srbiju i sa njima razgovarao o mogućnostima saradnje.\nNaši odnosi su dobri, ali je potrebno pojačati ekonomsku saradnju, istakao je direktor “Pinnacle industries” Sudir Mehta i naglasio da je od 2013. do 2015. godine skoro dvostruko uvećana trgovinska razmena između Indije i Srbije, ali još nedovoljno s obzirom na mogućnosti dveju zemalja.\nPremijer Vučić sutra završava trodnevnu posetu Indiji otvaranjem Mumbajske berze.\nPrevious Partizan kažnjen sa tri godine zabrane igranja u Evropi; Vazura: Neće biti suspenzije\nNext Nemačka rešila problem nejednakih plata muškaraca i žena\nCategory AgrobiznisKompanijeTema dana\nMali akcionari AIK banke nezadovoljni ponuđenom cenom, prete tužbom\nDa bi postao stoprocentni vlasnik AIK banke, biznismen Miodrag Kostić mora da otkupi 8,1 odsto akcija ove banke od malih akcionara, koji su nezadovoljni ponuđenom cenom.


Prekid u snabdijevanju električnom energijom - Citaj Filter\nObavještavamo sve stanovnike: Podgraba, Bogovića, Prače, Vrhprače, Carevih Voda, Hotočine, Ćemanovića, Miošića, Ponora i Vinče, da će sutra (07.11.2020. g.), u periodu od 8 do 15 časova, doći do prekida u isporuci električne energije na ovim područjima.\nRazlog isključenja je opravka željezno-rešetkastog stuba na 35 kV dalekovodu “Pale – Podgrab”, na kojem je ustanovljeno da nedostaje veliki broj stubnih čeličnih elemenata, a zbog čega je došlo do iskrivljenja stuba i ugrožavanja ljudi i imovine u blizini.\nOsim ovoga, sličan problem otuđenja mrežne infrastrukture primjećen je i na drugim dijelovima pomenutog dalekovoda, kao i dalekovoda “Pale – Sumbulovac”. Posljedice ovih oštećenja najteže i najdugotrajnije su zimi kada se zbog snijega i leda povećava uticaj dodatnog tereta, a vrijeme opravke produžuje i na nekoliko dana.\nImajući u vidu ove činjenice, molimo sve uvažene sugrađane da pomognu da se ove situacije svedu na minimum.\nSledeća Korištenjem “SMS servisa” do potrebnih informacija\nPlanirana isključenja električne energije danas\nŽuti meteoalarm na području Sarajeva


Vranjevo predstavlja centar kulturnog i duhovnog života Srba u Severnom Banatu tokom 18, 19. i početkom 20. veka i retko očuvan stari centar seoskih naselja organizovan prema administrativnim merama i zakonima 18. veka u Vojvodini, sa autentičnim tipskim zgradama.\nKako je saopšteno iz Vlade Srbije, na današnjoj sednici je donet Zaključak o usvajanju Akcionog plana za period 2018-2019 godine za sprovođenje Strategije razvoja informacionog društva u Srbiji za 2020.\nStrategijom su definisani glavni prioriteti u cilju razvoja informacionog društva u oblastima državne uprave, zdravstva, pravosuđa, obrazovanja, nauke, kulture i trgovine.\nCilj strategije je da omogući građanima da neophodne kontakte sa sudovima, sistemima zdravstvene zaštite i drugim organima uprave, obavljaju elektronskim putem. Strategija će, između ostalog, olakšati kupovinu i prodaju putem e-trgovine, efikasnije poslovanje, kao i smanjenje troškova poslovanja.\nVlada je donela rešenje o dodeli novčanih nagrada za sportske rezultate tekvondiskinjama Milici Mandić u iznosu od 15.000 evra, za osvojenu srebrnu medalju i Nađi Savković, u iznosu od 10.000 evra, za osvojenu bronzanu medalju na Evropskom prvenstvu u tekvondu, kao i njihovom treneru Draganu Joviću.\nU avgustu počinje gradnja sitema za navodnjavanje Vojvodine\nPOTOP Ovako je izgledao autoput Beograd - Novi Sad tokom PROVALE OBLAKA (FOTO, VIDEO)\nU Vojvodini od malih boginja obolelo 56 osoba\nU SRED SEZONE Jedna od omiljenih destinacija Srba u Grčkoj upravo je objavila LOŠE VESTI za turiste\nPad akcija "Fijata" posle odlaska Markionea, cela berza odreagovala\nNovi Zeland: Firma uvodi četvorodnevnu radnu nedelju\nLider islamista UBIJEN NA SINAJU\nVTA LISTA Halep na vrhu, Kerber najviše napredovala, Krunićeva 44. reket planete


Pošta Srbije i Naučno-tehnološki park Niš potpisali sporazum o saradnji (VIDEO) | Novinska agencija Beta\nDRUšTVO | 05.11.2021 13:30 > 05.11 13:41\nPošta Srbije i Naučno-tehnološki park Niš potpisali sporazum o saradnji (VIDEO)\nVršilac dužnosti direktora Pošte Srbije Zoran Djordjević i direktor Naučno-tehnološkog parka u Nišu (NTP Niš) Milan Randjelović potpisali su danas u tom gradu Sporazum o poslovnoj saradnji.\nSporazum omogućava da se mladi, obrazovani kadrovi iz tehnološko-razvojnih i start-ap kompanija koje posluju u okviru NTP Niš, svojim predlozima i idejnim rešenjima uključe u digitalizaciju poslovnih procesa Pošte Srbije.\nDjordjević je rekao da će partnerstvo doneti razvoj i bržu primenu novih tehnologija u različitim oblastima poslovanja, kao i nove digitalne usluge, što je jedna od najvažnijih oblasti modernizacije Pošte Srbije.\n"Digitalni zeleni sertifikati, E-komerc, omogućavanje poštansko-finansijskih usluga iz domova korisnika, uvodjenje smart sistema za pošiljke, eArhiviranje, eTelegrami i eČestitke, samo su deo naših aktuelnih projekata", izjavio je Djordjević.\nIstakao je da će povezivanje i razmena ideja sa inovatorima okupljenim u Naučno-tehnološkom parku Niš dodatno motivisati zaposlene u Poštama Srbije i osnažiti razvoj inovativnih pristupa i usluga.\n"Sa druge strane, mladi stručnjaci od kojih očekujemo mnoštvo novih ideja, dobiće priliku da se oprobaju u rešenjima za digitalizaciju jednog od najvećih javnih poslovnih sistema i da razviju svoje poslovanje", izjavio je Djordjević.\nOn je kazao da Pošte Srbije prihvataju sve dobre ideje, sve što unapredjuje rad te kompanije i omogućava da korisnici imaju bolju uslugu.\nDjordjević je rekao da su Pošte Srbije iz minusa na početku godine, treći kvartal završile sa 24 miliona evra neto dobiti.\n"Deo te dobiti će biti predložen Vladi Srbije da ide na inovacije. Procene su da će to do kraja godine biti 30 miliona evra, tako da para za digitalizaciju imamo", naglasio je Djordjević.\nDirektor Naučno-tehnološkog parka u Nišu Milan Randjelović izjavio je da potpisani sporazum podrazumeva platformu preko koje će start-ap kompanije i firme koje posluju u okviru Naučno-tehnološkog parka imati prilike da predstave svoje ideje za digitalizaciju Pošte Srbije.\n"Sporazum predstavlja primer dobre prakse kako javnim sredstvima jedne javne institucije u okviru redovnog poslovanja možete da uradite nešto što ima širi kontekst dobrobiti za društvo", kazao je Randjelović.\nDodao je je da će će Pošte Srbije eventualnom implementacijom rešenja koje rade kompanije koje posluju u okviru NTP-a omogućiti da se domaćom pameću potpomogne proces digitalizacije te kompanije.\nNakon potpisivanja Sporazuma o poslovnoj saradnji informatički eksperti Pošte Srbije predstavili su informatičko-komunikacione usluge Pošte i predstavili dosadašnje rezultate ostvarene na digitalizaciji.\nPredstavnici kompanija članova NTP prezentovali su svoja kreativna rešenja.


Ona je poslala poruku građanima BiH pri završetku zvanične posete, piše Srpskainfo.\n– Došla sam u BiH u ime predsednika Bajdena da bih prenela poruku građanima ove zemlje, pre svega, da su SAD uz vas. Želela sam odvojiti vrijeme da razgovaram o tome kakav je naš odnos prema građanima Republike Srpske, a kojoj joj se daje trećina pomoći. I da kažem da građanima Republike Srpske želimo poboljšati ekonomsku situaciju. Takođe, trebamo da osiguramo da se poboljša vladavina zakona, što čini potreba za funkcionisanjem državnih institucija, od čega će koristi imati svi građani ove zemlje – rekla je Samanta i nastavila:\n– Postoje percepcije o tome da imamo neku pristrasnost i osuđuju nas, to se upućuje SAD. Ali delovanje Vlade SAD na terenu je širom BiH. Vidite da su bile investicije preko dve milijarde dolara u poslednjih 26 godina. Bila su vrlo značajna ulaganja u turizam i u Federaciji BiH, ali i u turizam u Republici Srpskoj. Bila su i ulaganja u mala i srednja preduzeća. Sa naše strane smo zabrinuti, i teško nam pada, što toliko mladih ljudi odlazi iz BiH, uključujući i Republiku Srpsku. Ono što mi zaista želimo jeste da uduplamo naša nastojanja da osiguramo ekonomske šanse za njih, tako da mladi ljudi svoju budućnost vide ovde, u ovoj zemlji. I da se završe te političke podele i odvlačenje pažnje, što sprečava ta nastojanja, da se borimo protiv korupcije i da se osigura da ova zemlja bude integrisana u regionalna i evropska tržišta. To nam je zaista potrebno da bismo sprečili ovoliki odlazak nekih od najvećih talenata u ovoj zemlji – rekla je ona.\nPauer je pojasnila i stav američke administracije u vezi sa sankcijama, odnosno da sankcije pojedincima nisu usmerene protiv građana Republike Srpske i BiH.\n– Američke sankcije nikada nisu usmerene protiv etničke grupe, verske grupe i u ovom slučaju bilo kojeg entiteta. One su specifično nametnute za korupciju, i za to postoji i dokaz. Korupciju koja prevladava kod određenih pojedinaca u institucijama, nedavno imenovanih. Te sankcije su ciljane i kao što znate nisu samo sankcije protiv pojedinaca i poslovnih subjekata u Republici Srpskoj, nego i u Federaciji. Osoba kojoj su nametnute sankcije u Federaciji napustila je svoju funkciju baš zbog sankcija – govori ona.\n– Radi se o dokazu za postojanje pojave koja je toliko raširena u BiH, korupcije, i o tome da se iskoriste sankcije da se počnemo boriti potiv kulture nedodirljivosti kod ljudi koji misle da zato što imaju moć i vlast da mogu krasti novac. Bez obzira ko ste, gde živite i u šta verujete to ne daje pravo da kradete novac od ljudi – zaključuje Pauer, piše banjaluka.net.\nSamanta Pauer Sarajevo BIH SAD


Agencija za Selidbe u Beogradu, Selidbe - Beograd, Srbija | Aladin\nNikodima Milaša 1a\n+381 65 999 02 09\nSelidbe u Beogradu su postale vrlo učestala stvar, imajući u vidu da je reč o višemilionskom gradu i da nastaju nove, zanimljive lokacije na koje želite da preselite svoj dom.\nUkoliko želite da organizujete selidbu iz bilo kog dela Beograda, bez obzira da li je reč o Sremčici, Banovom Brdu ili Voždovcu, a želite da se preselite u Miljakovac, Novi Beograd ili Stari Grad, obratite se na pravu adresu – našu adresu.\nTrudimo se da svim našim klijentima obezbedimo siguran i miran proces preseljenja u drugi kraj Beograda, kako biste mogli da se posvetite bitnijim stvarima, dok selidbu prepuštate timu profesionalaca i osobama od poverenja, koji imaju dugogodišnje iskustvo u selidbama na teritoriji Beograda, pa na najbolji način mogu ispuniti vaše zahteve.\nSelidbe na područiju Beograda su naša uža specijalnost, gde ne postoji nijedna prepreka koja ne može biti savladana. Nijedna lokacija nije nedostupna, a svaki zadatak za nas je jednostavan, jer je naša misija da svaku vašu selidbu u Beogradu, potpunu ili delimičnu, obavimo na vaše zadovoljstvo.\nVrlo smo fleksibilni, tako da proces selidbe organizujemo u skladu sa dostupnošću lokacije, uzimajući u obzir spratnost i tehničke uslove koje zgrada ispunjava, vodimo računa o vrsti i veličini stvari, kojima se rukuje vrlo odgovorno i pažljivo.\nUsluge selidbe na teritoriji Beograda obavljamo vrlo povoljno, jer znamo da vaš mir nema cenu.\nPoslovni adresar Srbije. Beograd - Agencija za Selidbe u Beogradu, Selidbe.


Srbija nastavlja evropski put, ali čuva pravo na svoj stav – Balkanekspresrb.rs\nBEOGRAD – Predsednik Srbije Aleksandar Vučić rekao je da će nastaviti da se bori za investicije, da će Srbija nastaviti svoj evropski put, ali da će čuvati svoj obraz i pravo na stav i mišljenje, pravo da ne ruši tradicionalno istorijska prijateljstva, zato što je to neko tražio zbog dnevno političkih stvari.\nVučić je, u izjavi novinarima, nakon obilaska radova na Kliničkom centru, rekao da je, bez obzira na to koliko se nekom u Evropi i svetu zamerio, ponosan na svako slovo koje je izgovorio tokom posete komesara Olivera Vrahejija.\nVučić: Kako mogu Markon i Džonson, a ne može Vučić?\nVučić: Srbija spremna mnogo toga da uradi na poboljšanju\nPredsednik Srbije Aleksandar Vučić rekao je danas da je Srbija spremna mnogo toga da uradi da bi popravila ono što je u izveštaju Evropske komisije ocenjeno kao nedovoljno dobro.\nOn je naveo da se od medija već počelo i da je dosta urađeno, i izrazio nadu da će se i drugi priključiti i pokazati postovanje prema medijima i novinarima.\nVučić: Narod će da proceni da li sam kriv ili ne…\nPredsednik Srbije Aleksandar Vučić poručio je danas da je spreman da preuzme na sebe političku odgovornost za svaku izgovorenu reč i vođenje politike koja podrazumeva saradnju sa Kinom i Rusijom, nabavku oružja i za policijski čas tokom epidemije…sve ono na čemu mu zamera Evropska unija, i da će, na kraju, narod proceniti da li je za to kriv ili ne.\n“Ne mislim da sam počinio krivično delo, mogu da snosim samo političku odgovornost”, rekao je Vučić odgovarajući na pitanje novinara koje su posledice po građane njegove “odgovornosti” za takvo vođenje politike.\nVučić o predstavnicima opozicije u vladi: Sačekaću Anu\nPredsednik Srbije i SNS Aleksandar Vučić izjavio je danas da će mandatar Ana Brbanić predložiti kadrove za novu vladu i istakao da je on uvek za razgovor i dogovor i sa nekim predstavnicima opozicije o učešću u vladi, pod uslovom da su im državni interesi ispred ličnih ili partijskih.\nUpitan šta misli o tome da bi određeni opozicioni političari mogli da se nađu u vladi, Vučić je rekao da će sačekati predloge mandatara Ane Brnabić, koje će potom stranka podržati ili odbiti.\nVučić: Ogromna ulaganja u zdravstvo,godišnje 2,4 milijarde e\n“To su ogromna ulaganja. Kancelarija za javna ulaganja izdvaja godišnje 2,4 milijarde evra za zdravstvo”, rekao je predsednik nakon obilaska radova na Kliničkom centru u Beogradu.\nIzveštaj: Opravdane primedbe, ali i političke proizvoljnosti\nPredsednik Srbije Aleksandar Vučić izjavio je danas da u političkom delu izveštaja EK o napretku Srbije ima i opravdanih primedbi, ali i političkih proizvoljnosti.\nIma i stvari koje oni kritikuju, a ja se njima ponosim, rekao je Vučić, te ponovio da za sve takve primedbe, čija suština je jačanje odbrambene moći zemlje, preuzima punu odgovornost.\nVučić: Oružjem se ništa ne rešava, neće biti novih Oluja\nNeće biti novih Oluja, niti pogroma srpskog stanovništva sa KiM, poručio je danas predsednik Srbije Aleksandar Vučić, povodom navoda da su sprske službe ukazale da se spremaju organizovane provokacije i napadi Albanaca na Srbe na KiM, u cilju stvaranja nestabilnosti.\nNa pitanje kako to komentariše i kako će država zaštiti ljude na KiM, Vučić je odgovorio da to nije lako, jer Srbija nema efektivnu kontrolu na Kosmetu, ali je, kaže, mudrom politikom i razgovorima uspevala da sačuva najveći deo srpskog naroda na Kosovu i Metohiji, što će činiti i dalje.\nVučić:Za sad bez strožih mera, ali biću spreman i na to\nPredsednik Aleksandar Vučić izjavio je danas da epidemiološka situacija u Srbiji bolja od situacije u zemljama u regionu, ali da je zabrinut zbog rasta broja zaraženih korona virusom i istakao da u ovom trenutku nema najava da će biti uvedene strože mere, ali i da je spreman da donese teške odluke i mere, ukoliko to bude potrebno.\n“Mislili smo da će zbog kovida ovo kasniti oko četiri meseca, ali neće. Za 11 meseci ćemo da otvorimo ovo mesto”, rekao je Vučić i dodao da su radovi u KCS od najvećeg značaja za zemlju i građana.\nVučić :Šabačka tužna saga završena srećnim krajem\nPredsednik Srbije Aleksandar Vučić istakao je danas da je u Sapcu završena priča oko izbora srehnim krajem, koji je narod želeo.\nVučić je, na pitanje hoćemo li konačno znati kraj tužne sage u Šapcu, rekao da je užas šta je sve neko radio i kako je zamišljao demokratiju u Sapcu.\nRadovi u KCS “punom parom”\nRadovi na izgradnji nove zgrade Kliničkog centra Srbije i rekonstrukciji postojeće kule uveliko napreduju, u šta se danas uverio i predsednik Aleksandar Vučić.


Djeluje kao tableta: Svježi bosiljak ublažava bolove u zglobovima - BIGportal.ba\nDjeluje kao tableta: Svježi bosiljak ublažava bolove u zglobovima\n25 Januara, 2020 25 Januara, 2020 0263\nNa bolne zglobove treba staviti sveže aromatične listove, za koje se potvrdilo da posjeduju jako protivupalno svojstvo\nKada se spomene bosiljak, većina pomisli na intenzivno mirišljavu začinsku i religijsku svetu biljku. Međutim, istraživanja zvanične medicine sve više potvrđuju i da je bosiljak biljka sa osvedočenim lekovitim svojstvima.\nSveži bosiljak uspešno leči bolne i otečene zglobove, naročito one zahvaćene artritisom. Na bolne zglobove treba staviti sveže aromatične listove, za koje se potvrdilo da poseduju jako protivupalno svojstvo. Listove periodično menjajte, sve dok bol ne umine.\nStručnjaci tvrde da listovi bosiljka slično deluju kao tablete “diklofenaka”. Eugenol, koji bosiljku daje prepoznatljivu aromu, ključni je sastojak koji deluje protivupalno. Da bi se postigao što bolji ishod lečenja, treba nabaviti azijski bosiljak, koji je mnogo bogatiji eugenolom, naglašavaju istraživači. Međutim, zbog sedativnog dejstva, ne preporučuje se trudnicama u početku trudnoće, kao ni bebama mlađim od šest meseci.\nPreokret Mihine Bolonje kod “fenjeraša”\nSeka Aleksić sa sinom Jovanom izašla iz porodilišta, a ispred klinike ih je sačekalo iznenađenje\nNovak: Sudija je došao i rekao nam to, Beretini: Šteta\nRiki Martin: Proganjalo me je to što sam krio da sam gej


Belgijski kralj saopštio da će abdicirati u korist sina | Autonomija\nBelgijski kralj saopštio da će abdicirati u korist sina\nBelgijski kralj Albert Drugi saopštio je u televizijskom obraćanju naciji da će abdicirati 21. jula, na dan nacionalnog praznika, u korist svog sina prestolonaslednika Filipa\nBelgijski kralj Albert Drugi saopštio je u televizijskom obraćanju naciji da će abdicirati 21. jula, na dan nacionalnog praznika, u korist svog sina prestolonaslednika Filipa.\nKralj je naglasio da mu „starost i bolest ne dozvoljavaju da svoju dužnost obavlja kako bi želeo“.\nKralj Albert Drugi, čije je zdravlje oslabilo u poslednje vreme, juna je napunio 79 godina i trebalo je da avgusta proslavi 20 godina vladavine.\nBelgijski kralj se u više navrata umešao u rešavanje medjunacionalnih i institucionalnih kriza u zemlji i u poruci naciji je i rekao da je tokom vladavine doživeo i „ozbiljna iskušenja“.\nBudući kralj Filip ima 53 godine i kralj Albert je u poruci naciji pružio uveravanja da je prestolonaslednik „veoma spreman da me nasledi i, zajedno s princezom Matildom, uživa moje puno poverenje“.\nAlbert Drugi je ukazao na to da je prestolonaslednik Filip, pored ostalog, to dokazao putovanjima i delovanjem u korist belgijskih ekonomskih interesa u svetu.


Svetski dan borbe protiv side - Ostalo - KOSOVAHABER\nSubota 01 Decembar 2012 10:20\nNevladine oganizacije su povodom Dana borbe protiv side u Gračanici organizovale celodnevni program, kroz radionice, i komunikaciju sa mladima u Alternativnom kulturnom centru (AKC). Centralni događaj je večeras od 19 časova u AKC-u, kada će dr Darinka Teofilović govoriti o sidi, a posle predavanja za mlade je organizovana žurka koja počinje u 20 sati i 30 minuta. Najavljen je i koncert grupe Gips bend u pabu u Gračanici.\nOrganizatori ovih dešavanja su nevladine organizacije Centar za mir i toleranciju (CMT), YES centar i AKC. Bojan Teofilović iz CMT-a kaže da je mladima na centralnom Kosovu neophodno da saznaju više o osobama zaraženim HIV virusom.\n“Ima mnogo stvari o SIDI koje mladi ljudi mešaju. Oni ne znaju tačno kako ljudi mogu da se zaraze vrusom. Zato je neophodno da se mladima objasni da oboleli od HIV-a nisu opasni i pretnja za javnost. Sa njima može da se druže i da se vodi normalni život bez obzira na oboljenje”, kazao je Teofilović u izjavi za KIM radio.\nProšle godine je na Dan borbe protiv side održano predavanje u OŠ u Lapljem selu. Dr Siniša Rašić kaže da ne može sa sigurnošću da kaže da li će u ponedeljak biti održano predavanje učenicima u školama.\n“Ipak, svi zdravstveni radnici u Domu zdravlja Gračanica imaće kratak razgovor sa posetiocima, pacijentima, korisnicima zdravstvenih usluga ove zdravstvene ustanove. Oni će ukratko upoznati stanovništvo sa problematikom vezano za HIV infekciju”, kazao je Rašić u izjavi za KIM radio.\nPortparol ministra zdravlja Kosova Faik Hoti, u pisanoj izjavi dostavljenoj našoj kući, navodi da je ova institucija organizovala veliki broj različitih događaja u vezi sa Danom borbe protiv HIV-a.\nJuče su, prema njegovim rečima, u saradnji sa UNICEF-om održane depate u Prištini, štampanim medijima podeljene su brošure, na prištinskim televizijama i radio stanicama mogu se videti i čuti spotovi i reklame u vezi sa HIV-om.\n“U nekim gradovima postavljeni su štandovi na kojima građani mogu da se informišu, pogledaju brošure i dobiju prezervative, kako bi saznali više o HIV-u”, navodi Hoti.\nOn najavljuje da će večeras u Prištini biti održana zabava na kojoj su pozvane osobe zaražene HIV virusom.\nPrema podacima kosovskog Ministarstva zdravlja, na Kosovu su od 1986 do danas registrovane 84 HIV pozitivne osobe od kojih je 13 preminulo, a u proteklih godinu dana u centrima za dobrovoljno testiranje otkrivena su još tri nova slučaja. U Srbiji sa HIV virusom danas živi 1700 ljudi, a prema izveštaju Ujedinjenih nacija za HIV/AIDS, u svetu oko 34 miliona ljudi.


Vučić, Rama i Kovačevski ipak idu na samit u Briselu – Okvir\n„Nakon detaljnih i sveobuhvatnih konsultacija sa saradnicima i članovima vlada, lideri tri zemlje doneli su odluku o zajedničkom odlasku na samit, pri čemu su usaglašeni i principi koji će predstavljati glavnu okosnicu razgovora sa brojnim zvaničnicima Evropske unije“, navedeno je u saopštenju.\n„Odluka o učešću i zajedničkom pristupu na samitu u Briselu predstavlja još jedan korak u borbi za napredak naših zemalja, ali i jasan signal da i pored brojnih prepreka, nastavljamo da dajemo konstruktivan doprinos na putu ka evrointegracijama“, saopšteno je iz Predsedništva.\nEdi Rama se oglasio na Tviteru. „Prisustvovaćemo sastanku Evropskog saveta. Neće se mnogo toga čuti o nama, ali ćemo tražiti da budemo saslušani kada je reč o ideji nov eevropske političke zajednice koju podržavamo, o Otvorenom Balkanu koji širi duh Evrope i o činjenici da smo taoci Bugarske koja pokušava da ga uništi“, naveo je Rama na Tviteru.\nRekao je i da Severna Makedonija ima dokazane prijatelje u zemljama članicama EU: „To su zemlje koje gledaju u budućnost, za razliku od prošlosti, i od kojih mi, Albanija, ali i region imamo punu podršku u ispunjavanju strateškog cilja – clanstva u EU“.\nLideri šest zemalja regiona pozvani su na sastanak sa čelnicima Evropskog saveta koji bi trebalo da bude održan sutra pre početka redovnog junskog samita Unije, na kojem će se razgovarati o proširenju. Na samitu za Srbiju neće biti otvaranja ni jednog klastera.\nMiljković Fijat plastika: Od Brnabićke traže pisane garancije


Iz RAK-a podsjećaju: Poštovati izbornu tišinu za ponovljene izbore u Doboju i Srebrenici | BL Portal\nIz RAK-a podsjećaju: Poštovati izbornu tišinu za ponovljene izbore u Doboju i Srebrenici\n17. Februara 2021. 14:47\nRegulatorna agencija za komunikacije (RAK) podsjeća sve pružaoce audiovizuelnih medijskih usluga i medijskih usluga radija na obavezu poštivanja izborne tišine prije održavanja ponovnih izbora u osnovnim izbornim jedinicama Doboj i Srebrenica u nedjelju, 21. februara, saopšteno je danas iz ove agencije.\nIz RAK-a ističu da će izborna tišina početi u subotu, 20. februara, u sedam časova, a trajaće do zatvaranja biračkih mjesta u nedjelju, 21. februara, u 19 časova. Zabrana objavljivanja rezultata istraživanja javnog mnijenja u vezi sa glasanjem i izborima stupa na snagu u petak, 19. februara, u 7.00 časova i trajaće do zatvaranja biračkih mjesta, odnosno do nedjelje u 19 časova.\nPonovni izbori raspisani na osnovu odluka Centralne izborne komisije o raspisivanju i održavanju ponovnih izbora za gradonačelnika i Skupštinu grada Doboja i za načelnika i Skupštinu opštine Srebrenica.\nNavodeći odrebe Izbornog zakona koji se odnosi na medije u izbornoj kampanji, iz RAK-a ističu da u toku 24 časa prije otvaranja biračkih mjesta na teritoriji BiH neće biti nikakvog medijskog izvještavanja o bilo kakvoj aktivnosti koja se odnosi na političku i izbornu kampanju, te da period izborne tišine traje do zatvaranja biračkih mjesta.\nRAK napominje da je medijsko predstavljanje aktivnosti političkih subjekata koji su učestvovali na lokalnim izborima prošle godine realizovano tokom izborne kampanje koja je trajala od 16. oktobra do 14. novembra 2020. godine, te da u slučaju navedenih ponovljenih izbora, politička kampanja, odnosno plaćeno političko oglašavanje nije dozvoljeno.\nTags: Doboj, izborna tišina, ponovljeni izbori, rak, Srebrenica\n“Ubili” dosadu zbog izolacije: Otac i sinovi napravili “neobično” mjesto za spavanje\nKulturni svijet u suzama: Preminuo pisac, reditelj i dramaturg Vladimir Lale Andrić


Vesti, 06.02.2019, 11:00 AM\nGoogle je najavio novu sigurnosnu funkciju za Chrome, i to u obliku ekstenzije koju korisnici mogu preuzeti na svim desktop platformama.\nNova ekstenzija nazvana Password Checkup (Provera lozinke), automatski proverava vaše lozinke kada ih koristite za prijavljivanje na različite naloge na web sajtovima koji nisu Googleovi.\nAko je lozinka procurela u nekom od hakerskih napada za koji Google zna, ekstenzija će prikazati upozorenje i preporučiti vam poništavanje lozinke, čime se osigurava da hakeri ne mogu da pristupe vašim podacima.\nS obzirom na to da će Googleova ekstenzija tehnički paziti na vaše lozinke, iz kompanije objašnjavaju da ne prikupljaju podatke i da niko ne može da dobije pristup vašim informacijama.\n„Napravili smo Password Checkup tako da niko, uključujući i Google, ne može da sazna detalje o vašem nalogu. Da bismo to uradili, razvili smo tehnike zaštite privatnosti uz pomoć kriptografa iz Googlea i sa Univerziteta Stanford”, kažu iz kompanije.\nGoogle, međutim, kaže da prikuplja statističke podatke o kompromitovanim podacima i incidentima, što bi tehnički trebalo da pomogne kompaniji da poboljša ovu uslugu.\n“Sve statistike koje prijavljuje ekstenzija su anonimne”, ističu u kompaniji.\nGoogle kaže da je dizajnirao ekstenziju tako da ne bude mnogo nametljiva, tako da ona neće upozoravati korisnike ako koriste jednostavne lozinke kao što je 123456. Ekstenzija proverava bazu podataka sa podacima procurelim posle sigurnosnih incidenata, kako bi se utvrdilo da li se korisničko ime i lozinka nalaze u bazi podataka, i ako je to tako, tek onda izdaje upozorenje.\nPassword Checkout možete isprobati tako što ćete instalirati ekstenziju iz Chrome web prodavnice (ovde). Trenutno su podržane sve verzije pregledača za desktop računare.


Politika Privatnosti - Moja Malena cegeri\nPristupanjem sajtu Moja Malena cegeri (mojamalena.rs), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nMoja Malena cegeri (mojamalena.rs) sajt je u vlasništvu firme Svetlana Petrović PR Moja Malena, sa matičnim brojem 65180227 i sedištem u Poručnika Spasića i Mašere 20/6, Beograd, Beograd.\nPrilikom popunjavanja registracionog formulara na sajtu Moja Malena cegeri (mojamalena.rs), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Moja Malena cegeri (mojamalena.rs) ili neku treću stranu, sa kojom Moja Malena cegeri (mojamalena.rs) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Moja Malena cegeri (mojamalena.rs), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Moja Malena cegeri (mojamalena.rs) niti će zahtevati, niti će ćuvati informacije vezane za Vašu kreditnu karticu.


Nexsas drvena drška NMH500g cena, cene Srbija, prodaja Beograd Novi Sad Niš\nNexsas drvena drška NMH500g cene\nEPonuda nije internet prodavnica već Vam omogućava da brzo i lako nađete Nexsas drvena drška NMH500g po najjeftinijoj ceni. Naš cilj je da kupci budu što bolje informisani o ponudi Nexsas drvena drška NMH500g na tržištu Srbije. Vrlo lako nalazite željeni proizvod za kategoriju Čekići cene, ne morate da lutate od sajta do sajta za Nexsas Čekići, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas drvena drška NMH500g sa PRODAVCEM. EPonuda ne može da garantuje potpunu tačnost specifikacije i slika za Nexsas drvena drška NMH500g. Pre kupovine, podatke za Nexsas drvena drška NMH500g proverite na sajtu PROIZVOĐAČA.


Skadarska ulica u Beogradu dobija nov drvored | Energetski portal Srbije\nSkadarska ulica u Beogradu dobija nov drvored\nU sklopu rekonstrukcije dela Skadarske ulice, JKP „Zelenilo – Beograd” planira sadnju 37 novih visokokvalitetnih drvorednih sadnica.\nKako se navodi u saopštenju ovog preduzeća, nove sadnice naći će se na mestu trinaest trulih, bolesnih, fiziološki prezrelih i rizičnih stabala što je utvrdila stručna komisija, a odobrilo Odeljenje za komunalne poslove i komunalnu inspekciju Opštine Stari grad.\n– Nakon analize postojećeg drvoreda, stručnjaci su ocenili da se trinaest stabala nalazi u veoma lošem opštem stanju i da su nebezbedna.\nPored sadnje novih, presadiće se ukupno 28 sadnica slabije opšte kondicije, što praktično znači mašinsko vađenje sadnica i njihova ponovna sadnja na mestu predviđenom za oporavak, gde će se primenom intenzivnih mera nege sadnice regenerisati. Rekonstrukcija predviđa izradu betonskih podkonstrukcija za 59 sadnih mesta drvorednih sadnica i izradu dekorativnih bordura od granitne kocke u kaldrmi oko svakog drvorednog stabla.\nNa taj način se reguliše usmeravanje korenovog sistema drvorednih stabala i time izbegava kontakt sa instalacijama, zastorima i objektima. Pored toga, drvoredne sadnice dobiće i zalivni sistem „kap po kap” čime se adekvatno rešava dalje pitanje njihovog navodnjavanja, rekao je direktor JKP „Zelenilo – Beograd” Slobodan Stanojević.\nOn je pojasnio da će se na ovom prostoru zasaditi 36 lipa i jedna ukrasna jabuka visine do razvođa krošnje 2,2 metra.\n– Na ovaj način, tačnije merama sadnje visokokvalitetnih drvorednih sadnica i presađivanja, kao i uvođenjem automatskog zalivnog sistema, značajno će se unaprediti kako ekološki tako i estetski segment kvaliteta ambijentalne celine Skadarske ulice, preciznije dela od Ulice despota Stefana do Strahinjića bana, gde je rekonstrukcija u toku, rekao je Stanojević.\nPoložaj novih sadnih mesta je uz regulacionu liniju ulice do kamenog ivičnjaka čime se postiže da trasa postojećih stabala ostane nepromenjena, a da su drvoredna stabla maksimalno odmaknuta od fasada objekata, ostavljajući istovremeno slobodnu širinu trotoara za kretanje pešaka.


Mediji: Ako Skoplje ne promeni taktiku, Sofija će blokirati put ka EU - Sputnjik Srbija\n22:20 21.10.2020 Preuzmite kraći link\nAko Skoplje ne promeni taktiku i ne načini ozbiljne ustupke po pitanju istorijskih sporova sa Sofijom, put Severne Makedonije će verovatno biti blokiran, navodi sajt „Medijapul“.\nKako piše sajt pozivajući se na diplomatske izvore, sve je verovatnije da Bugarska neće dati svoju saglasnost za održavanje međuvladine komisije o pristupanju Severne Makedonije EU, planirane za decembar.\n„Imajući u vidu okvirnu poziciju bugarskog parlamenta koja je usvojena uz politički, ali i nacionalni konsenzus 2019. godine, vlada nema izbora i ona će blokirati Severnu Makedoniju ako Skoplje ne učini ništa suštinski, neće izbeći prepreke u evropskom procesu“, navode ti izvori.\nPrema tom stavu parlamenta, Sofija poziva Skoplje da odbaci jezik mržnje prema Bugarima, da ukloni sa spomenika poruke tipa - „bugarski fašistički okupator“, da odustane od ideje o makedonskoj nacionalnij manjini u Bugarskoj i formulacije „makedonski jezik“.\nBugarski premijer Bojko Borisov i šefica diplomatije Jekaterina Zaharijeva u više navrata su izražavali podršku Severnoj Makedoniji na evropskom putu, ali ministar odbrane Krasimir Karakačanov je upozorio susednu zemlju da se ne nada da će neko izvršiti pritisak na Bugarsku.\nBugarski istoričar: Moramo da odustanemo od ideje da su nam Makedonci braća


Arhiva, ilustracija - Prodavac voća i kupac na March 1, 2020, before its evacuation following the outbreak of COVID-19, caused by the novel coronavirus. - The weekend games are not taking place in areas of France…\nSvetska ekonomija je u padu, ali Srbija ne odustaje od planiranih četiri odsto BDP-a u 2020. godini, uprkos korona virusu, rekla je u petak predsednica Vlade Ana Brnabić. Međutim, ekonomisti za Glas Amerike kažu da je pad neizbežan, da je moguća čak i recesija.\n"Ne smemo da paničimo već da preduzmemo sve moguće mere da našu ekonomiju što više stabilizujemo. Naša privreda se trenutno dobro drži i mi ćemo se truditi da je stabilizujemo", rekla je Brnabić i poručila da država nastoji da što više umanji posledice korona virusa ne samo po zdravlje građana, već i na srpsku privredu.\nPad svetske ekonomije biće najmanje 0,5 odsto BDP-a i trenutno se beleži najveći pad na berzama još od 1987. godine, dodala je ona. "Ipak, ne želim da kažem da ćemo imati rast privede zbog korona virusa dva odsto već da dostignemo predviđenih četiri odsto i da što više umanjimo negativne posledice", istakla je Brnabić.\nPad je neizbežan već sada\nEkonomista Saša Đogović, medjutim ocenjuje da je pad proizvodnje neizbežan i da može postati negativan ako se virus nekontrolisano proširi a Srbija uđe u recesiju. Procenio je, ipak, da su manje šanse za taj scenario od održavanje proizvodnje u plusu uz pad.\nIako je naglasio da je nepoznato koliko će pandemijska kriza potrajati i koliko će biti rasprostranjena, Đogović skreće pažnju na to da su najveće ekomije Evropske unije, najvećeg trgovinskog partnera Srbije, već predvidele opadanje stopa rasta, dok Italija, koja je druga po važnosti, zasigurno ulazi u recesiju.\n"To će sigurno dovesti do smanjivanja prudžbina i u drugim sektorima, a problema će biti i u uvozu nekih sirovina i repromaterijala sa tržišta EU, što može dovesti do problema u tekućoj proizvodnji na našem tržištu", kaže Đogović. "Zbog karantina u Italiji biće smanjene narudžbine sa tog tržišta. To će imati negativan uticaj i na tekstilnu industriju koja u značajnoj meri posluje sa italijanskim tržištem", precizirao je Đogović. Skrenuo je pažnju na to da su se prvi na udaru pandemije u Srbiji našli sektori turizma i saobraćaja, kako putničkog, tako i teretnog.\nDobri potezi vlade...\nPovodom prvih poteza koje je Vlada Srbije preduzela u cilju suzbijanja efekata epidemije, Đogović pozitivno ocenjuje odluku Narodne banke Srbije o snižavanju referentne kamatne stope jer će to dovesti do pojeftinjenja dinarskih kredita.\n"To je učinjeno jer postoje niski inflatorni tokovi, rekordne devizne rezerve i stabilan devizni kurs dinara, a uz to je i američki FED za pola procenta smanjio kamatnu stopu", kaže Đogović podsećajući da su slično učinile i neke druge vodeće centralne banke, poput kanadske, australijske, engleske.\n"Vlada bi trebalo to da dodatno prati subvencionisanjem kako bi dodatno pojeftinili krediti za likvidnost a pogođene grane iz sektora turisma mogle da prebrode vanredne okolnosti", rekao je on.\nDruga poželjna mera bi bile poreske olakšice prvenstveno za pogođene grane.\nĐogović pozdravja povećanje javnih investicija koje bi moglo da podstakne poslovanje određenih malih i srednjih preduzeća. Naglašava važnost njihovog dobrog targetiraja: "da to ne budu investicije u izgradnju stadiona, ili kupovinu vojne opreme, već ekonomski opravdani projekti za zaštitu životne sredine, energetike, kanalizacione mreže i slično".\nĐogović izražava uverenje da će doći i do rebalansa budžeta u drugoj polovini godine budući da je "opadanje budžetskih prihoda izvesno".\nPredizborni populizam Vlade\nNovinarka i urednica portala Nova ekonomija, Biljana Stepanović, poteze Vlade Srbije i predsednika države ocenjuje "kao krajnje neozbiljne, od samog početka".\nOna je u izjavi za Glas Amerike podsetila da samo par dana posle tvrdnji o "smešnom virusu", predsednik Srbije Aleksandar Vučić govori sasvim suprotno: "da će da nas zadesi nesreća od koje nema načina da se odbranimo".\n"Nezavisno od neodgovornog ponašanja vlade i predsednika, ova situacija je rizična za privredu ", kaže Stepanović. "Mnoge kompanije već rade smanjenim intenzitetom, nekima zaposleni rade od kuće i to ne može da ne ostavi ekonomske posledice".\nStepanović podseća da predsednik Srbije Aleksandar Vučić po ustavu nije nadležan za povećanje plata zdravstvenim radnicima i penzija, premda je to obećao.\nI Saša Đogović ocenjuje da su najavljeni potezi vlade populizam: "I ako se daje ta neka pomoć, ne znam zašto se svim penzionerima ona daje. Pomoć se valjda daje socijalno ugroženim penzionerima," kazao je on ocenjujući da je to predizborni potez.\nŠta bi trebalo raditi\nNa pitanje Glasa Amerike šta bi trebalo da vlada uradi, kako bi amortizovala loše uticaje epidemije na privredu Srbije, novinarka Biljana Stepanović kaže "da bi odgovorna vlast pozvala bar 10, 15 ili 20 pametnih ljudi, privrednika i ekonomista, koji bi seli, ozbiljno razgovarali i procenili na koji način koristiti resurse, smanjiti štete i gubitke i kojim je granama pomoć hitno potrebna, da li za to u budžetu ima novca i koliko".\n"Bojim se da se to sigurno neće desiti, jer prosto Aleksandar Vučić nije spreman i sposoban da se savetuje sa pametnijima od sebe", kaže na kraju Stepanović.


3. juna 2019. czbtv\nIzvor: KKCZ, zvanični sajt Košarkaši Crvene zvezde mts trijumfovali su u prvoj utakmici polufinalne plejof serije Superlige Srbije. Crveno-beli su u dvorani ’’Aleksandar Nikolić’’ savladali Mega Bemaks rezultatom 83:72 (12:17, 26:23, 20:17, 25:15). Košarkaši Crvene zvezde mts napravili su prvi korak ka željenom cilju. U prvoj utakmici polufinalne plejof serije Superlige Srbije, crveno-beli su savladali […]\n29. maja 2019. czbtv\nIzvor: KKCZ, zvanični sajt Košarkaši Crvene zvezde mts pobedili Borac 86:58 u poslednjoj utakmici grupe A Superlige. Pred 800 gledalaca najefikasniji Ristić sa 16, Rivers i Beron sa po 14 ubačenih poena. Prvi meč polufinala protiv Mege u nedelju od 19 časova u dvorani “Aleksandar Nikolić”. Košarkaši Crvene zvezde mts bez poraza su okončali takmičenje […]\n25. maja 2019. czbtv\nIzvor: KKCZ, zvanični sajt Pobeda košarkaša Crvene zvezde mts u utakmici 9.kola Superlige protiv OKK Beograda rezultatom 93:78. Najefikasniji Odžo sa 14 i Nenadić sa 13 poena. U poslednjem kolu u sredu stiže Borac, prvi meč polufinala Superlige u nedelju u dvorani “Aleksandar Nikolić”. Košarkaši Crvene zvezde mts pobedili su ekipu OKK Beograda u utakmici […]\nIzvor: KKCZ, zvanični sajt KK Crvena zvezda mts zadržao je savršen učinak u grupi A Superlige Srbije. Crveno-beli su do osme pobede u domaćem prvenstvu došla u ’’FMP areni’’ savladavši domaćina rezultatom 62:77 (14:16, 20:19, 16:21, 12:21). Košarkaši Crvene zvezde mts savladali su FMP u derbiju grupe A Superlige Srbije. Crveno-beli su u Železniku slavili […]\nIzvor: KKCZ, zvanični sajt Juniori Crvene zvezde mts upisali su i drugu pobedu na ANGT 2019 koji se održava u Vitoriji. Crveno-beli su savladali Valensiju rezultatom 80:72 (26:21, 18:20, 16:10, 20:21). Juniori Crvene zvezde mts zabeležili su i drugu pobedu na Fajnal ejtu Evrolige koji se održava u Vitoriji. Nakon Lijetuvos Ritasa, savladana je ekipa […]


„Avramovim sporazumima“ prekršen veliki tabu u arapskom svetu - 16.09.2020, Sputnik Srbija\nUAE i Bahrein su prekršili veliki tabu u arapskom svetu, jer je do sada bilo gotovo nezamislivo da se bilo kakvi javni odnosi održavaju između arapskih zemalja... 16.09.2020, Sputnik Srbija\nanalize i mišljenja, komentari i analitika, donald tramp, bahrein\n© Alex BrandonDonald Tramp i lideri Izraela, UAE i Bahreina u Beloj kući\nOvako novinar i bivši ambasador Srbije u Egiptu Dragan Bisenić komentariše sporazum o uspostavljanju diplomatskih odnosa koji su u utorak u Beloj kući potpisali Izrael, Ujedinjeni Arapski Emirati i Bahrein, u prisustvu američkog predsednika Donalda Trampa.\nKršenje tabua u arapskom svetu\nObjašnjavajući zašto je ovaj sporazum prekretnica kada je reč o situaciji na Bliskom istoku, sagovornik Sputnjika navodi da je arapska javnost veoma osetljiva i nepripremljena za tu vrstu odnosa, pa su se svi dosadašnji susreti i saradnja tog tipa držali daleko od očiju javnosti. Zato je, kaže, ovo što se dogodilo sa Emiratima i Bahreinom veoma značajno.\n„Sa druge strane, postoji još nešto što se valja iza brda, a što je potencijalno daleko značajnije. Naime, tamo gde se nalaze Ujedinjeni Arapski Emirati nalazi se i Saudijska Arabija koja u ovom trenutku, ispod, ali i iznad stola, održava brojne i intenzivne razgovore sa izraelskim zvaničnicima. Po prvi put se o tome izveštavalo i u saudijskoj javnosti. To je ranije bilo nezamislivo, a pogotovo je bilo nezamislivo ono što se dogodilo prošlog petka na molitvi u glavnoj džamiji u Meki, gde se sa pozitivnim tonovima govorilo o odnosima Arapa i Jevreja. To je stvar koja je svih ovih decenija bila jeretička“, ukazuje Bisenić.\nU tom smislu, dodaje on, odnosi u Persijskom zalivu, posebno kod zalivskih država prema Izraelu, evoluiraju na jedan veoma dramatičan način.\n„Može se pretpostaviti da će Saudijsku Arabiju, ukoliko i sama za godinu ili dve dana učini isto ono što su učinili Emirati i Bahrein, slediti čitav islamski svet. To će onda zaista biti jedna velika, revolucionarna promena“, kategoričan je Bisenić.\nSimbolika „Avramovih sporazuma“\nTumačeći simboliku koja stoji iza naziva samog sporazuma, Bisenić kaže da on vrlo jasno asocira na povezanost i jedinstvo koje postoji između avramskih religija u svetu – hrišćanstva, judaizma i islama.\n„Recimo, Avramovo ime u islamu je Ibrahim i on praktično ima ista obeležja kao i u ostalim dvema religijama i postoji uvek nedoumica kog je on porekla. To nije razjašnjeno do kraja, jer ga sve tri religije svojataju. Takođe, u prvom pasusu zajedničke deklaracije potpisane u Beloj kući polazi se upravo od ove verske, a ne od političke dimenzije. Kaže se, naime, da je cilj sporazuma „održavanje i jačanje mira na Bliskom istoku zasnovanog na obostranom razumevanju i koegzistenciji, poštovanju ljudskog dostojanstva i sloboda, uključujući i religijske slobode“. I na kraju, zaključuje se da potpisani lideri ohrabruju napore u nastavku među-religijskog dijaloga, u cilju unapređenja kulture mira među avramskim religijama i u celokupnom čovečanstvu“, primećuje Bisenić i dodaje da se politička dimenzija sporazuma pominje tek u drugom pasusu, što ukazuje na to da je pitanje koje se ovde reguliše šire od puke političke normalizacije odnosa.\nTo, kako kaže, ima različita značenja za različite subjekte i za one koji učestvuju u svemu ovome.\n„Međutim, očigledno je da iz svega ovoga proizilazi shvatanje da ti sporazumi o normalizaciji u islamskim zemljama neće biti mogući bez podrške imama, uleme, celokupne islamske verske zajednice. Zato se može reći da ovi sporazumi možda mogu da dovedu do nekog mnogo šireg među-religijskog razumevanja. Ali, ono što je jasno kada je reč o nameri predsednika Trampa, to je da svojim ključnim, jevrejskim i evangelističkim biračima, još jednom poruči da dosledno ostvaruje svoja obećanja, za razliku od svog konkurenta Bajdena, i da zaslužuje njihov glas“, napominje Bisenić.\nUticaj sporazuma na Trampovu kampanju\nPrema njegovim rečima, pretpostavlja se da bi demokratski kandidat Džozef Bajden u zbiru mogao da dobije više glasova od Trampa, između tri i pet miliona glasova više, ali da to opet ne mora da garantuje da bi bio izabran za novog predsednika SAD, jer su presudni elektorski glasovi veoma malog broja država koje mogu da promene svoje raspoloženje.\nOn navodi da se trenutno u oba izborna štaba ocenjuje da bi Florida, koja daje 29 elektora, mogla da bude ta ključna država koja će odrediti narednog predsednika SAD.\n„Bajden je, na primer, za potpredsednicu izabrao Kamalu Haris, čiji je suprug Jevrejin i veoma je uticajan u jevrejskoj zajednici na Floridi. To dakle jeste mali broj glasova u ukupnom biračkom telu SAD, ali oni sa sobom vuku i mnoge druge glasove, imajući u vidu način glasanja u Americi. Upravo zato se Tramp trudi da svojim postupcima potvrdi te glasove, odnosno naklonost birača koji se identifikuju sa njegovim stavovima. Ono što je možda još važnije je da će ovi sporazumi obezbediti Trampu materijal za predsedničke debate koje će uslediti. Naime, onaj ko bude dominatniji u tim debatama može biti siguran da će simpatije birača biti okrenute na njegovu stranu, pa aktuelni predsednik SAD nastoji da što uverljivije prikaže zasnovanost svoje politike i svojih političkih obećanja“, smatra Bisenić.\nGde je u svemu Palestina\nKada je reč o Palestinicima, napominje bivši ambasador, oni se sada nalaze u promenjenoj situaciji.\n„Palestinsko pitanje već izvesno vreme nije centralni problem i često je predstavljalo pitanje pomoću koga se skretala pažnja sa unutrašnjih ili drugih problema. Poslednja inicijativa koja je bila prihvatljiva za Palestinu od strane arapskih država bila je Arapska mirovna inicijativa koju je pokrenula Saudijska Arabija 2002. godine. Međutim, ona se zasniva na premisama koje su važile te godine, kada ni jedna država Zaliva nije imala bilateralne odnose sa Izraelom. Ideja da će arapske države normalizovati odnose sa Izraelom nakon što on reši odnose sa Palestincima smatrala se ranije „šargarepom“, ali sada se na nju gleda kao na „štap“, odnosno kao na pretnju palestinskom stavu i držanju. Zato su Palestinci sada pod pritiskom i očekuje se da koriguju svoje držanje“, ocenjuje naš sagovornik.\nZato ni Palestinci neće žuriti sa reakcijama i verovatno će sačekati rezultate američkih predsedničkih izbora kako bi zauzeli neku svoju poziciju, jer i pored svega, ili uprkos svemu, nema rešenja bliskoistočnog problema bez rešenja palestinskog pitanja, zaključuje Dragan Bisenić za Sputnjik.\nDokument pod nazivom „Avramovi sporazumi“ potpisali su izraelski premijer Benjamin Netanijahu, ministar spoljnih poslova UAE Abdulah bin Zajed i šef diplomatije Bahreina Abdulatif bin Rašid Alzajani, čime je dogovoreno uspostavljanje diplomatskih predstavništava, razmena ambasadora i otpočinjanje partnerske saradnje. Ovim sporazumom izraelski premijer pristao je i da stopira planove o aneksiji delova Zapadne obale.


Milioni maraka zarobljeni u Rusiji i Ukrajini – ASinfo Portal\nMilioni maraka zarobljeni u Rusiji i Ukrajini\n08.03.2022. / 10:15\nPrema podacima Privredne komore RS spoljnotrgovinska razmjena Srpske i Rusije u prošloj godini iznosila je 90,4 miliona maraka što čini 0,9 odsto ukupne vrijednosti robne razmjene koju je RS ostvarila s inostranstvom.\nIako je obim razmjene nizak, Rusija se ubraja u top 20 spoljnotrgovinskih partnera Srpske. Od ukupnog iznosa, na izvoz se odnosilo 21,5 miliona maraka, a među proizvodima koje smo plasirali u Rusiju izdvajaju se nafta, jabuke, kruške, namještaj i obuća. Sa druge strane, iz te zemlje u Srpsku se najviše uvoze naftni gasovi, ulja, mineralna đubriva i krv neophodna za terapiju.\nKada je riječ o spoljnotrgovinskoj razmjeni Srpske i Ukrajine u 2021. godini vrijednost iste iznosila je 11,5 miliona maraka što čini 0,05 odsto ukupne razmjene sa inostranstvom. Od ukupnog iznosa, na plasman robe odnosilo se 2,4 miliona KM, a dominirale su željezne i čelične konstrukcije, neobrađeno drvo i krompir. Iz Ukrajine u Srpsku lani su se najviše uvozili listovi furnira, obrađeno drvo, te šećerna repa i trska.\nVlasnik firme “Poljoagro” iz Šamca Saša Spasojević istakao je za “Glas Srpske” da su u Rusiju izvozili sadnice voća.\n“Imamo nenaplaćenih oko 300.000 evra. Situacija je konfuzna i sve što se dešava otežava nam poslovanje, niti se zna da li ide prevoz, ni koja je banka u sistemu SNjIFT-a ni ništa. Svaka prognoza je neizvjesna“, rekao je Spasojević.\nIsti problemi pritišću i preduzeće “Agroimpeks” koje je u Rusiju izvozilo jabuke.\n“Prekinut je platni promet i to nije prekinula Rusija, već posredničke banke u Evropi. Čekamo oko 300.000 evra. Ugovori su takvi da od trenutka kada prime robu oni imaju tri mjeseca za plaćanje. Dok čekamo bukvalno smo mrtvi, ide rezidba voća, potrebna je nabavka hemije i sve stoji. Đubrivo je poskupjelo 300 odsto, a ako ne prihraniš voće nemaš ništa“, rekao je direktor tog preduzeća Nikola Vukelić.\nDodao je da je Vlada RS najavila pomoć i za voćare, te da će im to sigurno dobro doći. Vukelić je rekao da nisu imali utovar duže od 15 dana a i pitanje je kada će.\n“Ne možemo raditi napamet, neko mora dati garanciju“, kazao je Vukelić.\nProizvode iz metalnog sektora na istok plasiralo je i srbačko preduzeće “Fora”, a direktor te firme Radoslav Kusić kaže da trenutno nemaju nenaplaćenih potraživanja, ali da je i poslovanje stopirano.\n“Početkom decembra prošle godine imali smo dogovor sa jednom firmom u Ukrajini, isporučili smo im robu, naplatili, međutim, imajući u vidu da je firma u Harkovu pitanje je šta će biti dalje“, rekao je Kusić, dodajući da su obustavljene i sve isporuke za Rusiju.\nKusić kaže da je domaćim privrednicima ogroman problem i to što se iz Rusije i Ukrajine mahom uvozi čelik i aluminijum, a cijene su enormno skočile.\n“Rusija je jedan od najvećih proizvođača sirovog aluminijuma. U proteklih sedam dana čelika ili nema ili su cijene veće za 30 odsto“, kazao je Kusić.\nPrivredna komora RS pozvala je juče privredna društva, koja imaju problem naplate potraživanja od poslovnih partnera iz Ukrajine i Rusije, da joj dostave detaljno opisane probleme uz jasne dokaze kako bi bili proslijeđeni Vladi Srpske, sa ciljem traženja zajedničkih rješenja.\nTo je jedan od rezultata sastanka privrednika sa predsjednikom Vlade Radovanom Viškovićem i resornim ministrima, koji je Komora organizovala 4. marta. Iz Komore naglašavaju da će nastaviti pratiti dešavanja koja utiču na poslovanje privrede i Vladi redovno dostavljati informacije o problemima sa kojima su privrednici suočavaju, kako bi se pronašla najbolja moguća rješenja.\nNikola Vukelić je ispričao da i kada bi htjeli da mijenjaju banku preko koje bi se u narednom periodu vršilo plaćanje to zahtijeva komplikovane i dugotrajne procedure.\n“Do sada je to funkcionisalo tako da na šest mjeseci stopiraju plaćanje kako bi sve provjerili, da li je ta banka u redu, da li smo mi u redu, bukvalno sve“, kazao je Vukelić.


Predsednik Thaçi traži više institucionalne i društvene podrške za žrtve zločina - Novosti i Događanja - Predsednik Republike Kosova - Hashim Thaçi\nPredsednik Thaçi traži više institucionalne i društvene podrške za žrtve zločina\nPriština, 22. oktobar 2018. godine – Predsednik Republike Kosovo Hashim Thaçi danas je učestvovao na konferenciji „Nedelja prava žrtava zločina“, koju organizuje glavni državni tužilac.\nPredsednik Thaçi rekao je da je srž kosovske države nadahnuće za slobodom i jednakošću, što između ostalog znači i pravo na miran, bezbedan i dostojanstven život.\nZaštita građana i promovisanje i zaštita prava žrtava zločina, prema mišljenju predsednika Thaçija je ključna obaveza čitavog društva, posebno pravosudnog sistema.\n„Kosovo je i dalje lider u regionu i na polju prava žrtava zločina. Iako uvek treba da težimo da učinimo još više, istina je da je Kosovo pokazalo konstantnu i stabilnu posvećenost u tretiranju žrtava zločina“, dodao je on.\nPredsednik Thaçi je rekao da je zakon o nadoknadi žrtvama zločina i stvaranje određenih mehanizama neophodno za sprovođenje ovog zakona i da je jedno od najvećih postignuća u sistemu pravde na Kosovu.\n„Uspešno sprovođenje ovog zakona će uticati i na naše društvo uopšteno. Kosovo je sada predvodnik u regionu sa zakonom o nadoknadi žrtvama, ali i koracima koji su preduzeti za njegovo sprovođenje, od osnivanja Upravnog odbora, do obezbeđivanja fondova i isplata nadoknada. Pozdravljam ovu mogućnost danas da čujemo o najnovijim dostignućima u ovom pravcu“, rekao je predsednik Thaçi.\nGovoreći o zakonu za nadoknadu žrtvama zločina, predsednik Thaçi je rekao da je jasno da zakon teži da stane uz najugroženije pojedince u društvu, uz žene, decu i žrtve trgovine ljudima.\nŠef države je rekao da se nasilje u porodici neće dozvoliti na Kosovu.\n„Obaveza je posebno organa pravde, da dovedu pred pravdu sve one koji vrše nasilje, ne izuzimajući nijedan slučaj. Ali i da obezbedi dostojanstveno tretiranje i nadoknadu žrtvama zločina“, dodao je predsednik Thaçi.\nNa ovoj konferenciji, šef države je rekao da je podrška koju daju društvo i pravosuđe žrtvama osnov vraćanja dostojanstva žrtvi.\nOn je tražio da svaki sudija i tužilac ozbiljno shvati svoju zakonsku odgovornost prema žrtvama.\nPredsednik Thaçi je potvrdio da svi zajedno treba da insistiramo da se sazna istina o svakoj žrtvi i da se traži pravda za svakoga od njih.


Petrič: Putin preko RS želi da oslabi EU\nNekadašnji visoki predstavnik u BiH Volfgang Petrič izjavio je da Nemačka priprema novi pristup Balkanu, upozorivši da Bosna i Hercegovina (BiH) jako zaostaje na evropskom putu.\n"Očigledno je da Nemačka priprema novi pristup Balkanu i to je veoma bitno. Usred niz velikih problema u svetu, fascinantno je i za svaku pohvalu da se osvrćemo na zapadni Balkan i gledamo šta je dobro, a šta nije", rekao je Petrič za sarajevski Dnevni avaz, osvrćući se na nedavno održanu konferenciju u Berlinu o situaciji u BiH.\nPetrič smatra da niko ne sme potceniti socijalnu dimenziju problema u BiH, dodavši da Zapad mora da ima plan za BiH nakon što se u toj zemlji u oktobru održe izbori.\n"U februaru su nas demonstracije iznenadile. Ne smemo dopustiti sebi da nam se isto desi, ako se uskoro protesti ponove. Sada je dobra prilika da napravimo plan. Bira se novo vođstvo EU, a BiH očekuju izbori u oktobru. Videćemo šta će vaši glasači odlučiti, ali mi sa Zapada moramo biti spremni", istakao je austrijski diplomata.\nNavodeći da je potrebno učiniti sve da se situacija u BiH promeni nabolje, on je ocenio da se to više ne može činiti korišćenjem "bonskih ovlašćenja" visokog predstavnika, već da građani i civilno društvo treba da imaju posebnu ulogu u bržem kretanju BiH prema EU.\n"Niko ne dovodi u pitanje da je mesto BiH u EU, ali je taj cilj vrlo daleko", kazao je nekadašnji visoki predstavnik u BiH.\n"Mi moramo pokazati vođstvo i rešiti naš najslabiji deo balkanske slagalice", kazao je Petrič.\nPetrič smatra i da je BiH postala "poligon preko kojeg ruski predsednik Vladimir Putin pokušava da oslabi uticaj EU".\n"Putin deluje i u BiH i to preko Republike Srpske, s jednostavnom logikom da, ako već ne može da ima pod uticajem celu BiH, onda barem zagorčava život EU manipulišući RS-om uz podršku provincijalnog vođe (Milorada) Dodika".


Mobilni telefoni, 07.09.2021, 09:00 AM\nRuski istraživač bezbednosti ValdikSS otkrio je zlonamerni kod u firmwareu četiri niskobudžetna mobilna telefona sa tasterima koji se prodaju preko ruskih internet prodavnica.\nTelefoni sa tasterima, DEXP SD2810, Itel it2160, Irbis SF63 i F+ Flip 3, pretplaćuju korisnike na SMS usluge i presreću dolazne SMS poruke kako bi se sprečilo otkrivanje zlonamernog koda.\nValdikSS, koji je postavio lokalnu 2G baznu stanicu kako bi presreo komunikaciju telefona, rekao je da su uređaji tajno obavestili server kada su prvi put aktivirani, čak i kada nisu imali internet pretraživač.\nValdikSS je rekao da je testirao pet telefona koje je kupio na internetu. Peti telefon, Inoi 101, koji je takođe testiran, nije pokazao navedeno “zlonamerno ponašanje”.\nSvi serveri sa kojima su uređaji komunicirali nalaze se u Kini gde su i proizvedeni pre nego što su se našli u ponudi ruskih internet prodavnica kao niskobudžetna alternativa popularnijim telefonima sa tasterima, poput onih marke Nokia, rekao je ValdikSS.\nIako je zlonamerni kod pronađen u firmwareu telefona, istraživač nije mogao da kaže da li je kod dodao dobavljač ili treća strana koja je isporučila firmware ili rukovala telefonima tokom isporuke.\nOvakvi incidenti više nisu retki, a slični slučajevi otkriveni su u više navrata u poslednjih pet godina.\nU novembru 2016. kompanije Kryptowire i Anubis Networks otkrile su da su dve kineske kompanije koje su proizvodile komponente firmwarea za veće kineske proizvođače telefona tajno ugradile backdoor u svoj kod. U decembru iste godine kompanija Dr. Web je otkrila malver u firmwareu 26 modela Android pametnih telefona. Ista kompanija je u julu 2017. pronašla verzije bankarskog trojanca Triada skrivene u firmwareu nekoliko Android pametnih telefona, a u martu 2018. godine Dr. Web je pronašao istog trojanca u firmwareu 42 druga modela Android pametnih telefona. U maju 2018. istraživači Avasta pronašli su backdoor trojanca Cosiloon u firmwareu 141 Android pametnog telefona. U januaru sledeće godine, Upstream Systems otkrio je malver u aplikaciji koja je predinstalirana na Alcatel pametnim telefonima. U junu 2019. BSI, nemačka agencija za sajber bezbednost, pronašla je backdoor u dva niskobudžetna Android telefona, koje je kupilo više od 20.000 korisnika. U januaru prošle godine kompanija Malwarebytes je objavila da su pronašli malver predinstaliran na Unimax U673c telefonima, koji prodaje Assurance Wireless (Virgin Mobile) u SAD.\nValdikSS je za ovaj incident okrivio lokalne operatere i prodavce koji preprodaju telefone bez prethodne provere. Istraživač je takođe istakao činjenicu da ne postoji nijedna ruska agencija za bezbednost telekomunikacija kojoj bi se izveštaji poput njegovog mogli proslediti.


EU dobila vodič o hemikalijama pisan običnim jezikom | EurActiv Srbija\nObjavljeno : 07.03.2016.\t Tweet\nEvropska agencija za hemikalije (ECHA) pokrenula je "onlajn" vodič koji sadrži informacije o hiljadama hemikalija pisane svima razumljivim jezikom, kao i informacije namenjene industriji i stručnjacima. Cilj novog pretraživača je da se unapredi znanje o hemikalijama a nudi jednostavne informacije o 120.000 supstanci koje se koriste u proizvodima u svakodnevnoj upotrebi, od kozmetike do posuđa. Vodič je pokrenut u vreme kada rastu bojazni od industrijskih hemikalija koje, smatraju neki naučnici, stoje iza povećanja oboljevanja od raka i neplodnosti.\nAgencija će o svakoj hemikaliji davati informacije na tri nivoa, pri čemu je prvi za laike, odnosno "obične" ljude sa prosečnim znanjem, a treći za toksikologe.\n"Sada su te informacije napisane na svima razumljivom jeziku umesto niza kodova", rekla je direktorka za registracije u Agenciji Kristel Mise (Christel Musset) misleći pri tome na kompleksne dokumentacije koje dostavljaju kompanije u okvistu regulacije REACH o bezbednosti hemijskih proizvoda.\nRegulativom REACH usvojenom 2006. od hemijske industrije se zahteva da registruje hiljade suspstanci i zameni one koje predstavljaju neprihvatljivu opasnost za zdravlje ljudi i prirodnu sredinu.\n"Do sada su izvor svih informacija bile kompanije. Sada te informacije predstavljamo na mnogo jednostavniji način. I to je ono što je novo", rekla je Mise za EurActiv.com.\nNa prvom nivou, nazvanom infokard, daju se osnovne informacije o opasnostima od hemikalije. Na tom nivou korisnici mogu da se informišu o supstancama kojima su izloženi, gde se one najčešće koriste, da li su opasne i koje mere predostrožnosti mogu da preduzmu, navela je Agencija sa sedištem u Helsinkiju.\nOni koji žele da znaju više, mogu da idu na drugi nivo nazvan kratak profil koji daje mnogo detaljnije informacije o osobinama svake hemikalije. U ECHA smatraju da će taj nivo biti od najveće koristi poslodavcima, zaposlenima, akademicima i zakonodavcima.\n"Naša ciljna grupa je javnost ali će korisnici uglavnom biti informisani potrošači. Biće tu i nevladinih organizacija, ali i lekara i zaposlenih", kazala je Mise napominjući da su sindikati pokazali veliko interesovanje za novu alatku za upoznavanje sa hemikalijama.\nSindikati upozoravaju na "dramatično povećanje" raka dojke, prostate i drugih kancera čija je pojava, kako tvrde, povezana sa izloženošću hemikalijama na radnom mestu.\nEvropska grupa poslodavaca hemijske industrije (ECEG), koja predstavlja tu industriju u Briselu, pohvalila je Agenciju za "ogroman rad" na novom pretraživaču hemikalija.\n"Jedna od najvećih koristi je lakši pristup informacijama o oko 120.000 hemikalija za korisnike. To pokazuje da ECHA ostaje na putu transparentnosti i sledivosti", istakli su u ECEG.\nTiago Pedrosa iz Agencije navodi da će ponuđene informacije uključivati i vrste proizvoda u kojima se neka supstanca koristi, kao i puteve kojima stiže u životnu sredinu.\nPotrošači će zahvaljujući novom naprednom oruđu za pretraživanje moći da istraže specifične supstance koje su navedene na oznakama proizvoda. "Tako možete da tražite supstance koje se koriste u kozmetici i dobijete informacije o toksičnosti i opasnim svojstvima", rekao je Pedrosa.\n"Kozmetika je dobar primer jer je označavanje njenog sastava obavezno", napomenula je Mise.\nMlaka reakcija potrošača\nIpak, novi pretraživač hemikalija nije posebno impresionirao evropsku potrošačku organizaciju za nadzor BEUC.\n"Potrošači imaju pravo da budu informisani o hemikalijama u proizvodima koje svakodnevno koriste. Pozdravljamo što Evropska agencija za hemikalije objavljuje više informacija o hemikalijama u formatu dostupunom 'običnim' ljudima", saopštio je BEUC.\nMeđutim, zaista korisno oruđe za informisanje potrošača ne treba samo da objavljuje informacije o hemikalijama po grupama proizvoda, smatraju u BEUC i dodaju: "To neće pomoći potrošačima da utrde da li se neka hemikalija koristi u proizvodu koji žele da kupe".\n"Potrošači i dalje neće znati koji proizvod da izaberu i zato kreatori politike moraju da preduzmu ozbiljnu odgovornost i ulože više napora kako bi se potencijalno opasne hemikalije izbacile iz proizvoda široke potrošnje", ocenili su u organizaciji potrošača.\nAgencija je u izvesnoj meri prihvatila te kritike ističući da Evropa treba da bude "ponosna ali ne i zadovoljna" kada je reč o njenom liderstvu u regulaciji hemikalija.\n"Unapređujući transparentnost informacija želimo i da ohrabrimo kompanije da ažuriraju svoje dokumentacije", istakla je Mise.\n: Osnovana radna grupa za zaštitu potrošača i zdravstvo\n: Bezbednija kozmetika na evropskim policama\n: Potrošače u Evropi brinu hemikalije u proizvodima\n: EU usvojila listu dozvoljenih aroma


U trgovini nepokretnostima najvise se kupuju stanovi\nTanjug 31. avgusta 2018. 16:14\nBEOGRAD – Za šest meseci ove godine u Srbiji je prodato je 48.000 stanova, kuća, garaža i zemljišta, čija je ukupna vrednost iznosila 1,6 milijardi evra.\n„U odnosu na prošlu godinu ne samo da se više trgovalo, nego su i cene nepokretnosti porasle“, ističe Rašković i navodi da je vrednost prodaje za 23 odsto viša nego lane.\n„Inače, cene stanova u Srbjii su dosta različite, od 300 evra po kvadratu pa do beogradskih opština u kojima se prosečne cene stanova u staroj gradnji kreću i do 1.700 evra“, kaže Rašković.\n„Što se tiče novčane mase, ona je drastično niža u drugim delovima Srbije nego u Beogradu. Dok je prodaja nepokretnosti u Beogradu za prvih šeset meseci iznosila 830 miliona evra, u Novom Sadu je bila 185 miliona evra, a u ostalim delovima Srbije znatno niža“, navodi Rašković.


Sergej Milinković-Savić posle nešto lošijeg perioda igra na izuzetno visokom nivou, kao i ceo Lacio, pa je srpski vezista ponovo glavna meta pisanja medija kada se radi o interesovanjima najbogatijih i najboljih klubova Evrope.\nVodeći francuski medij, čuveni "Lekip", pod naslovom "Leonardo drži oko na Laciju", piše o interesovanju Pari Sen Žermena o reprezentativcu Srbije. Kako prenosi francuski list, Leonardo Arauho, sportski direktor kluba iz Pariza, odlučno je rešio da preseli Laciovu trojicu iz jedne u drugu evropsku prestonicu i to za 100.000.000 evra.\nUkoliko Leonardo i PSŽ ostvare ono što su naumili, uz Sergeja bi put zapadnog dela Evrope krenuli i Adam Marušić, reprezentativac Crne Gore, ali i Simone Inzagi, koji bi na klupi velikana zamenio Tomasa Tuhela, kojem navodno "gori pod nogama".\nIako su svi, pa i nekadašnji fudbaler Vojvodine navikli na stalna pisanja i nagađanja o njegovom transferu, ovog puta deluje da se kockice o njegovom transferu zaista poklapaju.\nNaime, Nejmar već neko vreme ima poljuljan odnos sa ljudima iz kluba zbog ispada i incidenata koji se često dešavaju i da nije u pitanju super zvezda i jedan od najboljih igrača na svetu, pitanje koji bi klub tolerisao takvo ponašanje.\nPoznato je da Brazilac ima želju da se vrati u Barselonu, a postoje šanse da ekipu napusti i Kilijan Mbape, samo je pitanje koliko je ekipa spremno da izdvoji zaista ogromnu sumu novca za njegov transfer.\nUkoliko zaista PSŽ ostane bez jednog ili dvojice najboljih igrača, prostora za popunjavanje će biti i previše, pa transfer Milinković-Savića zaista ima smisla.\nPosebno kada se na to doda činjenica da je Lacio već izabrao narednu transfer metu. Slučajno, ili ne, u pitanju je fudbaler koji igra baš na poziciji Srbina. Brojni italijanski mediji, preneli su vest da je Adam Lalana izbor Lacija. Povremenom engleskom reprezentativcu krajem sezone ističe ugovor sa Liverpulom koji nema nameru da produži saradnju sa tridesetjednogodišnjakom.


KRK - Novi Pazar arhiviran "stotkom", Partizan zakazao dvoboj za "Panterima"! - Sportske.net\nKRK - Novi Pazar arhiviran "stotkom", Partizan zakazao dvoboj za "Panterima"!\nBranilac trofeja nastavlja svoj pohod u Nišu.\nKasno paljenje Partizana, na poluvremenu ipak velika prednost protiv Novog Pazara!Počinje... Ovako Partizan zove "grobare" u Niš!Sve spremno za Kup, kompleti karata rasprodatiPočinje borba za "Žućkovu levicu"!Lazme i dalje slobodan!\nKošarkaši Partizana plasirali su se večeras u polufinale Kupa Radivoja Koraća pošto su savladali Novi Pazar sa 102:72 (26:20, 25:15, 23:19, 28:18).\nEkipa iz Raške se u prvoj četvrtini pokazala kao dostojan rival, "Crno-beli" jesu vodili tokom čitavog meča, ali je razlika na kraju prvih deset minuta iznosila tek šest razlike.\nNa početku druge četvrtine smo videli još bolju igru Novopazaraca koji su u jednom trenuku prišli i na minus četiri, međutim Partizan je uspeo da se odlepi na 16 razlike pre odlaska na odmor - 51:35.\nDodala je gas ekipa Andree Trinkijerija u trećoj četvrtini, pa su "Crno-beli" zahvaljujući seriji od 8:0 poveli sa 20 razlike - 74:54.\nU poslednjoj četvrtini, svoju priliku da se dokažu dobili su mladi košarkaši poput Trifunovića i Pecarskog, ali to nije sprečilo branioca trofeja da nastavi sa dobrom igrom i uguši svaku nadu Novopazaraca da mogu do iznenađenja.\nNa kraju je bilo 102:72, najefikasniji u redovima Partizana bio je Đorđe Gagić sa 27 poena i 12 skokova, dok se u Novom Pazaru izdvojio Marko Radonjić sa 21 poenom.\n"Crno-beli" će se u polufinalu sastati sa FMP sutra od 17 sati.


RTCG - Radio Televizija Crne Gore - Nacionalni javni servis :: Društvo :: Posljednji čas da se pomogne Marinkovićima\n27. 09. 2020. 16:38 >> 16:34 4\nPosljednji čas da se pomogne Marinkovićima\nPorodica Gordane i Milana Marinkovića, za koju su NVU "Žene Bara" i NVO "Povjerenje" pokrenuli humanitarnu akciju kako bi im obezbijedili krov nad glavom, i dalje živi u izuzetno teškim uslovima - pod nadstrešnicom, bez struje, vode, toaleta. Iz dvije nevladine organizacije upozoravaju da je posljednji čas da se Marinkovićima obezbijedi siguran krov nad glavom.\nKišni i hladni dani, koji tek počinju, ne samo da donose još veće probleme ovoj petočlanoj porodici, već zbog ozbiljno narušenog zdravlja, ugrožavaju i njihove živote. Iz dvije nevladine organizacije upozoravaju da je posljednji čas da se Marinkovićima obezbijedi siguran krov nad glavom.\nDo sada je sakupljeno 7.000 eura, a mladi Barani koji žive u Njujorku, Marko Karanikić i Jakša Radović priključili su se humanitarnoj akciji na drugom kontinentu, i samo za jedan dan sakupili preko 2.000 dolara. Sve je to nedovoljno za trajno i adekvatno rješavanje stambenog problema ove barske porodice.\nBar Porodica Marinković


RTCG - Radio Televizija Crne Gore - Nacionalni javni servis :: Ekonomija :: Domaće tržište otvoreno za strane investicije\n04. 04. 2022. 13:45 >> 13:46\nDomaće tržište je otvoreno za privlačenje stranih investicija, saopštio je ministar kapitalnih investicija, Mladen Bojanić, na sastanku sa predstavnicima jedne od konsultantskih agencija Vlade Japana.\nU Ministarstvu kapitalnih investicija održan je sastanak Bojanića i generalnog direktora Direktorata za energetiku i energetsku efikasnost Vladimira Durutovića, sa predstavnikom jedne od konsultantskih agencija Vlade Japana, Nobuyuki Otom, kao i predsjednikom Fondacije za promovisanje nauke naučno istraživačkog centra Japanski ugao, Jovanom Mirkovićem.\n"Tokom otvorenog i srdačnog razgovora, Bojanić se upoznao sa potencijalnim investicijama i stranim ulaganjima u energetski sektor, a naročito u oblasti proizvodnje električne energije iz obnovljivih izvora, te istakao da je domaće tržište otvoreno za privlačenje stranih investicija", navodi se u saopštenju Ministarstva.\nSagovornici su razmijenili prakse i iskustva, a sa posebnom pažnjom su se osvrnuli na zainteresovanost japanskih investitora i stav da bi kroz prisustvo inovativnih tehnologija, kvalifikovanog kadra, kao i uspostavljanja novih vidova saradnje, bilateralna saradnja između dvije prijateljske zemlje bila dodatno unaprijeđena.\nBojanić je naglasio da Ministarstvo podržava namjeru konsultantske agencije Vlade Japana da nastavi razgovore sa japanskim investitorima i izrazio nadu da će oni u skoroj budućnosti biti nastavljeni.\nMANS podnio krivičnu prijavu protiv Bojanića\nSaradnjom do rješenja problema vodosnabdijevanja na Cetinju


SVI DETALJI NATAŠINE GALA ŽURKE ZA 40. ROĐENDAN Parti pod vedrim nebom, poseban DRES KOD i torta na nekoliko spratova – OnlineVesti\nby admin September 23, 2020, 10:55 am 1.4k Views\n– Nataša nije neko ko preterano voli da slavi rođendane, te je prethodnih godina uglavnom pravila večere gde bi okupila njoj drage ljude. No, ove godine zbog jubileja jer puni 40 godina rešila je da napravi veliki parti o kakvom je oduvek maštala. Sestre su joj odmah priskočile u pomoć oko organizacije čitavog slavlja, a na Nataši je da izabere koju kreaciju će poneti na svom raskošnom slavlju. Kako je planirala, ona će pozvati veliki broj prijatelja kako pripadnike džet-seta, tako i njene dugogodišnje prijatelje koji nisu poznati, ali i porodicu i rođake. Biće tačno 40 gostiju, koliko slavljenica puni godina. Takođe, slavlju će prisustvovati njene ćerke Katja i Hana. Zamisao joj je da imanje u Čeneju, gde ima veliko travnato dvorište, dekoriše kao letnju žurku na otvorenom. Uveliko traju pripreme za dekoraciju i osmišljavanje rođendanske torte koja će biti na nekoliko spratova – objašnjava izvor koji je upućen u čitavu priču i dalje otkriva:\n– Svim gostima će biti naznačeno da je dres kod belo, tačnije žurka u belom. Prvi deo večeri gosti će uživati u muzici Natašine koleginice, a potom će di-džej puštati omiljene strane hitove pevačice. Njoj je jedina želja da se te večeri svi lepo provedu i da uživaju u slavlju, a ono što priželjkuje da joj se ostvari u narednim godinama zamisliće tačno u ponoć kada će oduvati svećice sa rođendanske torte.\nNeda Ukraden surovo o kolegama\n“Ministarstvo spoljnih poslova dalo mi je potvrdu da napustim zemlju”


Evo zašto je dobro da imate kameru u kolima\nAlo\t30.01.2018 20:53\nPostoje saobraćajne nezgode u kojima je vrlo teško dokazati šta se zapravo dogodilo.\nPraksa pokazuje da su kamere koje snimaju vožnju iz vozila vrlo korisne i zaista vozače mogu poštedeti niza vrlo ozbiljnih neprilika, kaže direktor Komiteta za bezbednost saobraćaja Damir Okanović.\nSnimak sa kamere iz vozila, ističe Okanović, apsolutno se može uzeti kao dokaz na sudu, a, kako kaže, stvar je sudije u konkretnom slučaju da li će to prihvatiti ili ne.\n"U javnosti se može čuti da te kamere nisu dokaz pred sudom, što prosto nije tačno. U našem pravnom sistemu postoji načelo slobodne sudijske ocene dokaza, tako da, sudija ga može, ili ne mora priznati, ali, generalno, ukoliko je snimak validan, nema razloga da ga sud ne uzme kao dokaz", rekao je Okanović za Tanjug.\nKako kaže, kamere iz vozila mogu dosta da pomognu pre svega u slučaju saobraćajnih nezgoda, u kojima je jedno od vozila ušlo u raskrsnicu kada je to bilo zabranjeno semaforom, zatim, kod saobraćajnih nezgoda kada vozila idu u susret jedno drugome, čeono se sudare, a jedno od vozila prešlo je delimično na levu stranu i kada je, dakle, teško utvrditi tačnu poziciju sudara.\nSve u svemu, naglašava on, u Srbiji ima veliki broj saobraćajnih nezgoda gde se godinama vode sudski postupci i gde je i veštačenjem i saslušanjem teško utvrditi šta se zapravo dogodilo.\n"Dosadašnja iskustva i praksa pokazuje da su kamere u vozilu vrlo korisne, pa tako recimo, neki naši autobuski prevoznici koji su opremili svoje autobuse kamerama imaju od tada mnogo manje sudskih sporova, mnogo manje zahteva za naknadu štete i ako ništa, uštedeli su na dugotrajnim sudskim postupcima koji su izazvani time što ne može tačno da se utvrdi šta se dogodilo", rekao je Okanović.\nKamere koje snimaju saobraćaj, kaže on, pre svega uvedene su u državama, gde je postojao veliki broj pokušaja prevara osiguranja i tu su doživele masovnu primenu, jer, objašnjava, s jedne strane, pešaci su se masovno bacali pod automobile, fingirajući da je automobil na njih naleteo i time izvlačili veliku imovinsku korist.\nSa druge strane, kako kaže, osiguranja su htela da se zaštite i nalagala su vozačima koji imaju kasko osiguranje da imaju u vozilu kameru koja snima saobraćaj uključenu sve vreme vožnje.\n"Moram da podsetim da su neki od najtežih slučajeva ubistava u Srbiji upravo rešena i procesuirana do kraja pravosnažno, na osnovu snimaka sa pekara, menjačnica i slično, tako da, u svakom slučaju, ne možemo reći da se snimak sa kamere u automobilu ne priznaje", rekao je Okanović.\nPrincip rada kamere vrlo je prost, objašnjava - ona se obično startuje onog trenutka kada uključite motor, gasi se 10-ak sekundi kako ga ugasite, a snimci se pohranjuju u memoriju, idu u krug i najstariji snimak se briše da bi se snimio najnoviji, a u slučaju potrebe da se utvrdi šta se dogodilo, izvadi se kartica i na njoj postoji snimljen period od 10 minuta, ili od četiri sata, zavisi od memorije.\n"Na tržištu Srbije imamo dosta šaroliku ponudu, od kamera koje samo snimaju i oko 3.000 dinara su, do kamera koje imaju GPS, povezuju se sa satelitom, mere i brzinu kretanja, čak i ubrzanje i usporenje u kritičnim prilikama. U svakom slučaju, naša preporuka jeste da se te kamere koriste, jer vas zaista mogu poštedeti niza vrlo ozbiljnih neprilika", rekao je Okanović.\nAdvokat iz Beograda Veljko Delibašić naglasio je da se snimak kamerom saobraćajnih situacija, u kojima je učestvovao automobil na kome je instalirana kamera, mogao bez ikavih problema da se koristi kao dokaz u krivičnom postupku.\n"E sad, ako govorimo o nekim drugim situacijama, tu može nastati neki problem, da bi se razgraničilo od posebne dokazne radnje tajnog praćenja i snimanja, gde onda takav snimak ne bi mogao da se koristi kao dokaz. Postoje dva shvatanja. Zakonik se eksplicitno ne izjašnjava po tom pitanju. Po jednom shvatanju ne bi moglo da se koristi, po drugom bi moglo. U svakoj konkretnoj situaciji bi se procenjivalo da li je to validan dokaz ili nije", objasnio je Delibašić za Tanjug.\nU konkretnoj situaciji, kaže Delibašić, moralo bi da se vidi da li je neko pratio i tajno snimao nekoga, čime je izvršio krivično delo i tada bi, naravno, bio u problemu, ili je to prosto rutinska vožnja u kojoj je snimljen neki dogadjaj, tako da bi se to procenjivalo u svakoj konkretnoj situaciji, te je, prema njegovom mišljenju, nabavljanje te kamere stvar svakog pojedinca.